### NN 40/2015 (10.4.2015.), Uredba o izmjenama i dopunama Uredbe o unutarnjem ustrojstvu Ministarstva branitelja

VLADA REPUBLIKE HRVATSKE

823

Na temelju članka 63. stavka 2. Zakona o sustavu državne uprave (»Narodne novine«, broj 150/2011 i 12/2013), Vlada Republike Hrvatske je na sjednici održanoj 9. travnja 2015. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA BRANITELJA

Članak 1.

U Uredbi o unutarnjem ustrojstvu Ministarstva branitelja (»Narodne novine«, br. 28/2012 i 31/2013) u članku 3. točki 6. iza riječi: »i projekte« dodaju se riječi: »Europske unije«.

Članak 2.

Članak 5. mijenja se i glasi:

»Glavno tajništvo poduzima mjere za osiguranje učinkovitosti u radu te tehnički usklađuje rad unutarnjih ustrojstvenih jedinica Ministarstva i upravnih organizacija u sastavu Ministarstva; koordinira izradu Strateškog plana Ministarstva; izrađuje prijedlog plana rada Ministarstva na temelju nacrta planova rada upravnih organizacija i drugih ustrojstvenih jedinica u sastavu Ministarstva; usklađuje poslove na ostvarivanju plana rada; daje stručno mišljenje o ugovorima i sporazumima dostavljenim ministru na potpis u predmetima koji nisu u nadležnosti drugih unutarnjih ustrojstvenih jedinica u sastavu Ministarstva; daje stručna mišljenja na nacrte prijedloga zakona i prijedloge drugih propisa iz djelokruga Glavnog tajništva; koordinira uspostavu sustava upravljanja kvalitetom u Ministarstvu i u suradnji s ostalim unutarnjim ustrojstvenim jedinicama Ministarstva radi na stručnim i administrativnim poslovima vezanim uz implementaciju sustava upravljanja kvalitetom u Ministarstvu; prati i osigurava primjenu zakona i drugih propisa iz područja službeničkih i radno-pravnih odnosa; daje mišljenja o pitanjima koja se odnose na državnu službu; prati statusna stanja državnih dužnosnika; priprema ugovore o radu i druge ugovore iz svojega djelokruga; izrađuje nacrte rješenja o pravima iz kolektivnog ugovora službenika i namještenika; koordinira provedbu politika i odluka po pitanjima iz djelokruga pojedinih upravnih organizacija i unutarnjih ustrojstvenih jedinica Ministarstva te koordinira poslove koji obuhvaćaju djelokrug više ustrojstvenih jedinica Ministarstva; izrađuje nacrte prijedloga uredbe o unutarnjem ustrojstvu i pravilnika o unutarnjem redu Ministarstva na prijedlog upravnih organizacija i unutarnjih ustrojstvenih jedinica Ministarstva; izdaje potvrde o činjenicama o kojima vodi službenu evidenciju te o činjenicama o kojima ne vodi službenu evidenciju kada je to zakonom propisano; vodi Registar zaposlenih u javnom sektoru za Ministarstvo; izrađuje ugovore o povjeravanju poslova vanjskim izvršiteljima; izrađuje nacrte prijedloga odluka i rješenja iz djelokruga rada; skrbi o planiranju, razvoju i upravljanju ljudskim potencijalima, izrađuje i provodi planove stručnog usavršavanja i osposobljavanja ljudskih potencijala; realizira strategije i mjere vezano za planiranje, razvoj i upravljanje ljudskim potencijalima; nadzire rad državnih službenika i namještenika; obavlja stručne poslove vezane za ostvarivanje prava njegovatelja na mirovinsko i zdravstveno osiguranje; osigurava i nadzire obavljanje analitičko-planskih, obračunskih, računovodstveno-knjigovodstvenih, informatičkih, te poslova nabave svih roba, radova i usluga za potrebe Ministarstva; izrađuje prijedlog financijskog plana Ministarstva, preraspodjele i izmjene financijskog plana i propisana financijska izvješća; obavlja poslove proračunskog računovodstva i koordinira izvršenje proračunskih rashoda putem državne riznice; obavlja poslove platnog prometa te priprema isplate korisnicima trajnih prava na temelju zahtjeva prvostupanjskih tijela i drugih nadležnih službi; koordinira poslove vezane za razvoj financijskog upravljanja, te uspostavlja sustav izvješćivanja u svrhu učinkovitog upravljanja proračunskim sredstvima po programima koje provode upravne organizacije Ministarstva; nadzire tekuće održavanje informatičke opreme te održavanje operativnog i mrežnog sustava Ministarstva; nadzire i usklađuje provođenje mjera cjelovite zaštite osoba, imovine i objekata Ministarstva; nadzire i usklađuje provedbu obrambenih i sigurnosnih mjera; nadzire i usklađuje obavljanje stručnih i administrativnih poslova koji se odnose na pisarnicu; nadzire obavljanje tehničkih i pomoćnih poslova; nadzire rad informacijskog sustava i predlaže mjere za unaprjeđenje, te obavlja i druge poslove koji su mu stavljeni u nadležnost posebnim zakonom ili drugim propisima.

Glavno tajništvo sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Glavnog tajništva, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Glavnog tajništva.

Za obavljanje poslova iz djelokruga Glavnog tajništva ustrojavaju se:

2.1. Sektor za pravne i organizacijske poslove te ljudske potencijale;

2.2. Sektor za proračun, financije, informatizaciju i javnu nabavu;

2.3. Služba za sigurnosne poslove, zaštitu na radu i opće poslove.«.

Članak 3.

Naslov iznad članka 6. mijenja se i glasi:

***»2.1. Sektor za pravne i organizacijske poslove te ljudske potencijale«.***

Članak 4.

Članak 6. mijenja se i glasi:

»Sektor za pravne i organizacijske poslove te ljudske potencijale izrađuje prijedlog plana rada Ministarstva na temelju nacrta planova rada upravnih organizacija u sastavu Ministarstva; obavlja stručne poslove dajući stručna mišljenja na nacrte prijedloga zakona i prijedloge drugih propisa iz svog djelokruga; daje stručno mišljenje o ugovorima i sporazumima dostavljenim ministru na potpis u predmetima koji nisu u nadležnosti drugih unutarnjih ustrojstvenih jedinica u sastavu Ministarstva; izrađuje odgovore na zastupnička pitanja, te očitovanja za tijela javne vlasti u svim predmetima koji nisu u nadležnosti drugih uprava u sastavu Ministarstva.

Sektor obavlja stručne poslove vezane za ostvarivanje prava njegovatelja na mirovinsko i zdravstveno osiguranje.

Sektor koordinira uspostavu sustava upravljanja kvalitetom u Ministarstvu i u suradnji s ostalim unutarnjim ustrojstvenim jedinicama Ministarstva radi na stručnim i administrativnim poslovima vezanim uz implementaciju sustava upravljanja kvalitetom u Ministarstvu; prati i osigurava primjenu zakona i drugih propisa iz područja službeničkih i radno-pravnih odnosa; daje mišljenja o pitanjima koja se odnose na državnu službu; prati statusna stanja državnih dužnosnika; priprema ugovore o radu i druge ugovore iz svojega djelokruga; izrađuje nacrte rješenja o pravima iz kolektivnog ugovora službenika i namještenika; koordinira provedbu politika i odluka po pitanjima iz djelokruga pojedinih upravnih organizacija i unutarnjih ustrojstvenih jedinica Ministarstva te koordinira poslove koji obuhvaćaju djelokrug više ustrojstvenih jedinica Ministarstva; izrađuje nacrte prijedloga uredbe o unutarnjem ustrojstvu i pravilnika o unutarnjem redu Ministarstva na prijedlog upravnih organizacija i unutarnjih ustrojstvenih jedinica Ministarstva; izdaje potvrde o činjenicama o kojima vodi službenu evidenciju te o činjenicama o kojima ne vodi službenu evidenciju kada je to zakonom propisano; vodi Registar zaposlenih u javnom sektoru za Ministarstvo; izrađuje ugovore o povjeravanju poslova vanjskim izvršiteljima; izrađuje nacrte prijedloga odluka i rješenja iz djelokruga rada.

Sektor obavlja stručne poslove vezane za izradu strategija i mjera za upravljanje ljudskim potencijalima, planiranja zapošljavanja, izrade i provođenja plana i programa stručnog usavršavanja i osposobljavanja, praćenja razvoja ljudskih potencijala; izrade i provođenja plana napredovanja ljudskih potencijala; provođenje postupka odabira kandidata za državnu službu, pružanje stručne pomoći u postupku dogovaranja radnih planova, kontrole i ocjenjivanja rada i učinkovitosti; obavlja upravne poslove vezane za prijam, raspored, premještaj i prestanak službe državnih službenika, te poduzima radnje u upravnim sporovima pred upravnim sudovima i Visokim upravnim sudom Republike Hrvatske; poslove vezane za povrede službene dužnosti; postupanje po pravnim lijekovima u predmetima vezanim za prava službenika; obavlja stručne poslove vezane za radnopravni status namještenika; vodi osobne očevidnike.

Sektor utvrđuje rizike, uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima voditelja za FMC u Ministarstvu, te obavlja i druge poslove koji su mu stavljeni u nadležnost posebnim zakonom ili drugim propisima.

Sektor sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Sektora, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Sektora.

Sektor za pravne i organizacijske poslove te ljudske potencijale u svom sastavu ima dvije službe:

2.1.1. Služba za pravne i organizacijske poslove;

2.1.2. Služba za ljudske potencijale.«.

Članak 5.

Naslov iznad članka 7. mijenja se i glasi:

»2.1.1. Služba za pravne i organizacijske poslove«.

Članak 6.

Članak 7. mijenja se i glasi:

»Služba za pravne i organizacijske poslove obavlja stručne poslove dajući stručna mišljenja na nacrte prijedloga zakona i prijedloge drugih propisa iz djelokruga Sektora; daje stručno mišljenje o ugovorima i sporazumima dostavljenim ministru na potpis u predmetima koji nisu u nadležnosti drugih unutarnjih ustrojstvenih jedinica u sastavu Ministarstva; izrađuje odgovore na zastupnička pitanja, te očitovanja za tijela javne vlasti u svim predmetima koji nisu u nadležnosti drugih uprava u sastavu Ministarstva. Odgovara na predstavke fizičkih i pravnih osoba u svim predmetima koji nisu u nadležnosti drugih uprava u sastavu Ministarstva.

Služba sudjeluje u izradi prijedloga plana rada Ministarstva na temelju nacrta planova rada upravnih organizacija u sastavu Ministarstva.

Služba obavlja stručne poslove vezane za ostvarivanje prava njegovatelja na mirovinsko i zdravstveno osiguranje.

Služba koordinira uspostavu sustava upravljanja kvalitetom u Ministarstvu i u suradnji s ostalim unutarnjim ustrojstvenim jedinicama Ministarstva radi na stručnim i administrativnim poslovima vezanim uz implementaciju sustava upravljanja kvalitetom u Ministarstvu; prati i osigurava primjenu zakona i drugih propisa iz područja službeničkih i radno-pravnih odnosa; daje mišljenja o pitanjima koja se odnose na državnu službu; prati statusna stanja državnih dužnosnika; priprema ugovore o radu i druge ugovore iz svog djelokruga; izrađuje nacrte rješenja o pravima iz kolektivnog ugovora službenika i namještenika; koordinira provedbu politika i odluka po pitanjima iz djelokruga pojedinih upravnih organizacija i unutarnjih ustrojstvenih jedinica Ministarstva te koordinira poslove koji obuhvaćaju djelokrug više ustrojstvenih jedinica Ministarstva; izrađuje nacrte prijedloga uredbe o unutarnjem ustrojstvu i pravilnika o unutarnjem redu Ministarstva na prijedlog upravnih organizacija i unutarnjih ustrojstvenih jedinica Ministarstva; izdaje potvrde o činjenicama o kojima vodi službenu evidenciju te o činjenicama o kojima ne vodi službenu evidenciju kada je to zakonom propisano; vodi Registar zaposlenih u javnom sektoru za Ministarstvo; izrađuje ugovore o povjeravanju poslova vanjskim izvršiteljima; izrađuje nacrte prijedloga odluka i rješenja iz djelokruga rada.

Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 7.

U članku 8. stavku 1. riječi: »statusna prava državnih službenika i prava iz kolektivnog ugovora, godišnje odmore, plaćene i neplaćene dopuste,« zamjenjuju se riječima: »te poduzima radnje u upravnim sporovima pred upravnim sudovima i Visokim upravnim sudom Republike Hrvatske;« a riječi: »vodi propisane evidencije i osobne očevidnike i izdaje potvrde iz tih evidencija.« zamjenjuju se riječima: »vodi osobne očevidnike.«.

Iza stavka 1. dodaje se novi stavak 2. koji glasi:

»Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.«.

Dosadašnji stavak 2. postaje stavak 3.

Članak 8.

Naslov iznad članka 9. mijenja se i glasi:

***»2.2. Sektor za proračun, financije, informatizaciju i javnu nabavu«.***

Članak 9.

U članku 9. stavku 1. riječi: »isplate trajnih prava« i zarez brišu se.

Iza stavka 6. dodaje se novi stavak 7. koji glasi:

»Sektor sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Sektora, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Sektora.«

Dosadašnji stavak 7. postaje stavak 8.

U dosadašnjem stavku 8. koji postaje stavak 9. riječi: »isplate trajnih prava« i zarez brišu se, a u točki 2.2.2. riječi: »isplate trajnih prava i« brišu se.

Članak 10.

U članku 10. stavku 2. iza riječi: »priprema isplate korisnicima prava na temelju zahtjeva prvostupanjskih tijela i drugih nadležnih službi,« dodaju se riječi: »obrađuje podatke za isplatu trajnih prava, izrađuje redovita mjesečna, periodična izvješća, kao i po potrebi posebna izvješća na zahtjev korisnika, vrši«.

Iza stavka 5. dodaje se novi stavak 6. koji glasi:

»Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.«

Dosadašnji stavci 6. i 7. postaju stavci 7. i 8.

Članak 11.

Naslov iznad članka 11. mijenja se i glasi:

»2.2.2. Služba za informatizaciju«.

Članak 12.

Članak 11. mijenja se i glasi:

»Služba za informatizaciju obavlja stručne poslove analize, predlaganja, prihvaćanja i uvođenja novih sustava i povezivanje odvojenih sustava u cjelinu, a u svrhu informatizacije Ministarstva; brine oko planiranja, izgradnje, kontinuirane upotrebe i održavanja informatičke infrastrukture; nadograđuje informacijski sustav u skladu sa zakonskim promjenama i potrebama korisnika; predlaže i primjenjuje provedbu mjera informacijske sigurnosti, pruža tehničku podršku uvođenju novih IT rješenja i e-usluga u skladu sa Strategijom e-Hrvatska 2020.

Služba osigurava sistemske funkcije informatičke infrastrukture za informatizaciju poslovnih funkcija; kreira sistemske podatke potrebne za omogućavanje rada u mreži (korisnička imena, zaporke, dozvole i slično); instalira operativne sustave i aplikativni softver na servere i radne stanice, upravlja logičkim i upravljačkim kontrolama pristupa koji se sastoji od procesa upravljanja korisničkim pristupom, pregleda korisničkog pristupa, upravljanja privilegiranim pravima pristupa, sigurnosnih postavki i kontrole mrežnog pristupa; upravlja pričuvnom pohranom informatičkih podataka; administrira postojeće baze podataka, održava i unapređuje postojeće korisničke programe; radi izvješća po posebnim zahtjevima korisnika, razmjenjuje i obrađuje podatke s drugim tijelima državne uprave, priprema podatke za objavljivanje na internetu.

Služba obrađuje podatke za isplatu trajnih prava, priprema mjesečne datoteke za isplatu istih prema poslovnim bankama, izrađuje redovita mjesečna, periodična izvješća, kao i po potrebi posebna izvješća na zahtjev korisnika; surađuje s poslovnim bankama vezano za ispravljanje pogrešnih podataka korisnika trajnih prava bitnih za tekuću isplatu.

Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.

Služba evidentira i nadgleda sistemske zapise; planira odgovore na incidente i upravlja incidentima te procjenjuje i upravlja rizicima vezanim uz informatički sustav.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 13.

U članku 12. dodaje se stavak 2. koji glasi:

»Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.«.

Članak 14.

Članak 13. mijenja se i glasi:

»Služba za sigurnosne poslove, zaštitu na radu i opće poslove obavlja poslove u vezi s provedbom zakona i podzakonskih propisa iz područja obrane, sigurnosti i zaštite; obavlja poslove koji se odnose na izradu prijedloga provedbenih propisa i drugih akata; prati stanje civilnih obrambenih priprema; obavlja poslove iz područja tajnosti podataka i informacijske sigurnosti; provodi interni nadzor nad primjenom mjera i standarda informacijske sigurnosti u svim ustrojstvenim jedinicama Ministarstva koje postupaju s klasificiranim i neklasificiranim podacima; obavlja poslove sigurnosnog informiranja osoba koje postupaju s klasificiranim podacima; obavlja stručne poslove organizacije i provedbe zaštite na radu sukladno Zakonu o zaštiti na radu i podzakonskim propisima; provodi mjere zaštite zdravlja na radu; obavlja poslove koji se odnose na izradu prijedloga provedbenih propisa i akata; provodi programe osposobljavanja službenika i namještenika za rad na siguran način; vrši ispitivanja sredstava rada i načina upotrebe osobnih zaštitnih sredstava i opreme; vrši nadzor nad provođenjem i poštivanjem propisanih postupaka iz područja zaštite na radu; obavlja sigurnosne poslove koji se odnose na cjelovitu zaštitu osoba, imovine i objekata Ministarstva te s tim u vezi priprema procedure i predlaže određene sigurnosne mjere; obavlja stručne poslove uređivanja i provođenja poslova iz područja uredskog poslovanja te donosi provedbene propise i akte važne za rad Ministarstva; obavlja stručne i administrativne poslove koji se odnose na pisarnicu, odnosno prijam i dostavu pošte; razvrstavanje akata na predmete upravnog postupka i ostale akte; raspoređivanje akata prema unutarnjim ustrojstvenim jedinicama i dostavljanje istih u rad; otprema, razvodi i arhivira registraturnu građu koja nastaje radom Ministarstva; obavlja stručne i tehničke poslove u vezi s upotrebom voznog parka i osiguravanjem prijevoza za službene potrebe; obavlja poslove dostave pošte koja zahtijeva osobnu dostavu i hitnu dostavu za područje županije, te obavlja druge opće, tehničke i pomoćne poslove.

Služba za sigurnosne poslove, zaštitu na radu i opće poslove izrađuje nacrte i daje mišljenja na prijedloge zakona i drugih propisa iz djelokruga rada službe.

Služba utvrđuje rizike, uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima voditelja za FMC u Ministarstvu te obavlja i druge poslove koji su joj stavljeni u nadležnost posebnim zakonom ili drugim propisima.

Služba sudjeluje u pripremi, provođenju, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja nadležnosti Službe, pri čemu surađuje s nadležnom unutarnjom ustrojstvenom jedinicom Ministarstva te pruža stručnu pomoć projektnim timovima u dijelu koji se odnosi na programe i projekte iz područja nadležnosti Službe.

U Službi za sigurnosne poslove, zaštitu na radu i opće poslove ustrojavaju se dva odsjeka:

2.3.1. Odsjek za sigurnosne poslove;

2.3.2. Odsjek za zaštitu na radu.«.

Članak 15.

Iza članka 13. dodaju se podnaslovi i članci 13.a i 13.b koji glase:

»2.3.1. Odsjek za sigurnosne poslove

Članak 13.a

Odsjek za sigurnosne poslove obavlja poslove u vezi s provedbom zakona i podzakonskih propisa iz područja obrane, sigurnosti i zaštite; obavlja poslove koji se odnose na izradu prijedloga provedbenih propisa i drugih akata; prati stanje civilnih obrambenih priprema; obavlja poslove iz područja tajnosti podataka i informacijske sigurnosti; provodi interni nadzor nad primjenom mjera i standarda informacijske sigurnosti u svim ustrojstvenim jedinicama Ministarstva koje postupaju s klasificiranim i neklasificiranim podacima; obavlja poslove sigurnosnog informiranja osoba koje postupaju s klasificiranim podacima.

2.3.2. Odsjek za zaštitu na radu

Članak 13.b

Odsjek za zaštitu na radu obavlja stručne poslove organizacije i provedbe zaštite na radu sukladno Zakonu o zaštiti na radu i podzakonskim propisima; provodi mjere zaštite zdravlja na radu; obavlja poslove koji se odnose na izradu prijedloga provedbenih propisa i akata; provodi programe osposobljavanja službenika i namještenika za rad na siguran način; vrši ispitivanja sredstava rada i načina upotrebe osobnih zaštitnih sredstava i opreme; vrši nadzor nad provođenjem i poštivanjem propisanih postupaka iz područja zaštite na radu; obavlja sigurnosne poslove koji se odnose na cjelovitu zaštitu osoba, imovine i objekata Ministarstva te s tim u vezi priprema procedure i predlaže određene sigurnosne mjere.«.

Članak 16.

Članak 14. mijenja se i glasi:

»Uprava za hrvatske branitelje iz Domovinskoga rata i članove njihovih obitelji pruža pravnu i stručnu pomoć hrvatskim ratnim vojnim invalidima (u daljnjem tekstu: HRVI) iz Domovinskoga rata u vezi s ostvarivanjem njihovih prava na temelju priznatog statusa HRVI iz Domovinskoga rata, a koja im pripadaju na temelju zakona i drugih propisa; provodi postupak dodjele osobnih automobila HRVI 100% I. skupine; provodi postupak vezan uz rješavanje zahtjeva za ortopedska pomagala; provodi postupak i pruža pravnu pomoć osobama koje pružaju njegu i pomoć HRVI 100% I. skupine; na zahtjev čelnika tijela priprema prijedloge odluka o financijskoj pomoći najugroženijim hrvatskim braniteljima i članovima njihovih obitelji.

Uprava provodi mjere za uključivanje hrvatskih branitelja i djece smrtno stradalih, zatočenih ili nestalih hrvatskih branitelja u društveni i gospodarski život; organizira aktivnosti s nadležnim tijelima u cilju provođenja Programa stručnog osposobljavanja i zapošljavanja hrvatskih branitelja i djece smrtno stradalih, zatočenih ili nestalih hrvatskih branitelja s ciljem porasta zaposlenosti hrvatskih branitelja i djece smrtno stradalih, zatočenih ili nestalih hrvatskih branitelja, a vodeći se i smjernicama Nacionalnog plana psihosocijalne pomoći i smjernicama aktivne politike zapošljavanja RH; vodi evidenciju o braniteljskim socijalno-radnim zadrugama; provodi aktivnosti vezano uz otpis kredita iz Kreditnog programa zapošljavanja razvojačenih pripadnika hrvatske vojske. Uprava pruža pravnu, savjetodavnu i stručnu pomoć članovima obitelji smrtno stradalog, umrloga, zatočenoga ili nestaloga hrvatskog branitelja u ostvarivanju i rješavanju njihovih statusnih i drugih prava; prati ostvarivanje njihovih prava i probleme koji se pojavljuju kod ostvarivanja tih prava te predlaže mjere za rješavanje problema radi poboljšanja njihova statusa i ostvarivanja zakonom propisanih prava. Vodi bazu podataka i evidenciju smrtno stradalih, umrlih, zatočenih ili nestalih hrvatskih branitelja; vodi evidenciju mjesta pokopa povijesno značajnih osoba; surađuje u postupku pozivanja obitelji ekshumiranih hrvatskih branitelja na identifikaciju; vodi poslove pogrebne skrbi o ekshumiranim hrvatskim braniteljima; organizira poslove vezane za zaštitu, čuvanje i održavanje Memorijalnog groblja žrtava iz Domovinskoga rata u Vukovaru; vodi poslove u vezi s obilježavanjem mjesta masovnih grobnica, kao i sufinanciranja izgradnje spomen-obilježja. U znak trajnog sjećanja na sve pobjede u Domovinskom ratu, Uprava kontinuirano obilježava obljetnice odavanjem počasti poginulim hrvatskim braniteljima te održavanjem i organizacijom prigodnih programa i svečanosti, kao i sudjelovanjem u aktivnostima obilježavanja u organizaciji drugih institucija, jedinica lokalne i područne (regionalne) samouprave i udruga iz Domovinskog rata predstavljajući Ministarstvo; priprema i provodi aktivnosti usmjerene sufinanciranju umjetničkih i dokumentarističkih djela o Domovinskom ratu. Uprava zaprima i obrađuje poticaje za dodjelu odlikovanja i priznanja te upućuje prijedloge za dodjelu Državnom povjerenstvu za odlikovanja i priznanja RH. Uprava surađuje s udrugama iz Domovinskoga rata; prati programe rada te daje prijedloge za financiranje projekata, vodi podatke o pruženim financijskim potporama udrugama i obrađuje dostavljena izvješća. Uprava provodi Nacionalni program psihosocijalne pomoći stradalnicima iz Domovinskoga rata i njihove rehabilitacije u svim dijelovima, kao i uključivanje u redoviti život; osmišljava, prati i nadzire provedbu programa psihosocijalne pomoći i rehabilitacije; pruža stručnu pomoć u pripremi psihosocijalnih i zdravstvenih programa namijenjenih korisnicima veteranskih centara te obavlja i druge poslove iz ovog područja. Uprava organizira, koordinira, prati i nadzire pružanje stručne i pravne pomoći hrvatskim braniteljima iz Domovinskog rata i članovima njihovih obitelji u područnim jedinicama Ministarstva: u ostvarivanju statusnih prava hrvatskih branitelja iz Domovinskog rata i članova njihovih obitelji; u ostvarivanju prava na stambeno zbrinjavanje, a osobito putem izvida u kojima se utvrđuju uvjeti stanovanja hrvatskih branitelja iz Domovinskog rata i članova njihovih obitelji te stambene potrebe; u postupku prekvalifikacije i samozapošljavanja hrvatskih branitelja iz Domovinskog rata i djece smrtno stradalih, zatočenih ili nestalih hrvatskih branitelja iz Domovinskog rata; u pružanju psihosocijalne pomoći te u postupku ekshumacije i identifikacije hrvatskih branitelja.

Uprava surađuje s nadležnom ustrojstvenom jedinicom Ministarstva u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području socijalnog uključivanja braniteljske populacije i članova njihovih obitelji, zapošljavanja, socijalne i zdravstvene skrbi i razvoja ljudskih potencijala te ih provodi. Uprava surađuje s krajnjim primateljima pomoći vezano uz projekte sufinancirane kroz programe i fondove Europske unije te fondove drugih međunarodnih organizacija. Uprava sudjeluje u izradi strateških dokumenata na temelju kojih se koriste sredstva Europske unije i svim drugim aktivnostima kojima koordiniraju ministarstva nadležna za fondove Europske unije te vezano uz to sudjeluje u radu međuresornih stručnih skupina; prati i daje prijedloge nadležnoj ustrojstvenoj jedinici Ministarstva za kandidiranje projekata na natječaje fondova Europske unije, te sudjeluje u provedbi projekata; sudjeluje u pripremanju stručnih podloga za pripremu nacionalnih dokumenata kao podloga za korištenje međunarodnih fondova, sudjeluje u pripremi i provedbi plana stručnog usavršavanja službenika za korištenje fondova Europske unije; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Uprave; izrađuje upute, analize i izvješća iz svojeg djelokruga. Uprava sudjeluje u izradi programa razvojne suradnje Republike Hrvatske te provodi mjere programa razvojne suradnje i aktivnosti usmjerene kvalitetnoj provedbi tih mjera. Unutar Ministarstva koordinira i surađuje sa svim ustrojstvenim jedinicama Ministarstva po raznim pitanjima vezano uz službenu razvojnu i humanitarnu pomoć.

Uprava sudjeluje u izradi strateškog plana Ministarstva definiranjem ciljeva, načina ostvarenja i pokazatelja uspješnosti, prati ispunjavanje postavljenih ciljeva te osigurava informacije za redovito polugodišnje i godišnje izvješćivanje o postignutim rezultatima, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i o njima izvješćuje koordinatora za rizike i koordinatora aktivnosti za uspostavu procesa upravljanja rizicima na razini Ministarstva. Uprava sudjeluje u izradi Financijskog plana Ministarstva u svom području rada za buduće razdoblje; predlaže mjesečnu dinamiku potrebnih financijskih sredstava te je odgovorna za izradu mjesečnog financijskog plana, odnosno planiranje potrebnih sredstava na mjesečnoj razini radi osiguranja pravovremene i kvalitetne provedbe programa i aktivnosti Uprave.

Uprava provodi analizu i kontrolu namjenskog utroška sredstava dodijeljenih u okviru rada Uprave.

Uprava obavlja i druge poslove koji su joj stavljeni u nadležnost posebnim zakonom ili drugim propisima.

Za obavljanje poslova iz djelokruga Uprave za hrvatske branitelje iz Domovinskog rata i članove njihovih obitelji ustrojavaju se:

3.1. Sektor za skrb o hrvatskim braniteljima iz Domovinskog rata i članovima njihovih obitelji;

3.2. Sektor za psihosocijalnu, zdravstvenu i savjetodavnu pomoć.«.

Članak 17.

Članak 15. mijenja se i glasi:

»Sektor za skrb o hrvatskim braniteljima iz Domovinskog rata i članovima njihovih obitelji pruža pravnu i stručnu pomoć HRVI iz Domovinskoga rata u vezi s ostvarivanjem njihovih prava na temelju priznatog statusa HRVI iz Domovinskoga rata, a koja im pripadaju na temelju zakona i drugih propisa; na zahtjev čelnika tijela priprema prijedloge odluka o financijskoj pomoći najugroženijim hrvatskim braniteljima i članovima njihovih obitelji; obavlja stručne poslove i aktivnosti vezano uz sufinanciranje projekata rješavanja pristupačnosti objektima osoba s invaliditetom; provodi mjere za uključivanje hrvatskih branitelja u društveni i gospodarski život; vodi evidenciju o braniteljskim socijalno-radnim zadrugama; organizira aktivnosti s nadležnim tijelima u cilju provođenja Programa stručnog osposobljavanja i zapošljavanja hrvatskih branitelja i djece smrtno stradalih, zatočenih ili nestalih hrvatskih branitelja s ciljem porasta zaposlenosti hrvatskih branitelja i djece smrtno stradalih, zatočenih ili nestalih hrvatskih branitelja, a vodeći se i smjernicama Nacionalnog plana psihosocijalne pomoći i smjernicama aktivne politike zapošljavanja RH.

Sektor obavlja poslove iz Programa u cilju osnaživanja osjetljivih društvenih skupina, njihovog uključivanja u radno-tržišni sustav koji će im omogućiti pristup zaposlenju i ekonomskim resursima, spriječiti socijalnu izolaciju te osigurati njihov aktivni doprinos za društvo u cjelini, kao i ekonomsku integraciju.

Sektor organizira sajmove, okrugle stolove, konvencije, konferencije i tribine vezano uz braniteljsko zadružno poduzetništvo te sudjeluje u stručnim, znanstvenim i drugim skupovima, predstavljajući Ministarstvo, a koje organiziraju druga tijela državne uprave, jedinice lokalne i područne (regionalne) samouprave, organizacije civilnog društva te drugi subjekti.

Sektor pruža pravnu, savjetodavnu i stručnu pomoć članovima obitelji smrtno stradalog, zatočenoga ili nestaloga hrvatskog branitelja u ostvarivanju i rješavanju njihovih statusnih i drugih prava; prati ostvarivanje njihovih prava te predlaže mjere za poboljšanje njihova statusa i ostvarivanje zakonom propisanih prava; vodi bazu podataka i evidenciju smrtno stradalih, umrlih, zatočenih ili nestalih hrvatskih branitelja; vodi evidenciju mjesta pokopa povijesno značajnih osoba; surađuje u postupku pozivanja obitelji ekshumiranih hrvatskih branitelja na identifikaciju; vodi poslove pogrebne skrbi o ekshumiranim hrvatskim braniteljima; organizira poslove vezane za zaštitu, čuvanje i održavanje Memorijalnog groblja žrtava iz Domovinskoga rata u Vukovaru; vodi poslove u vezi obilježavanja mjesta masovnih grobnica; poslove sufinanciranja izgradnje, postavljanja ili uređenje spomen-obilježja. Sektor prikuplja podatke o ostvarenim pravima propisanim Zakonom o pravima hrvatskih branitelja iz Domovinskog rata i članova njihovih obitelji; analizira prikupljene podatke i sastavlja objedinjeno izvješće za prethodnu godinu, a radi sustavnog praćenja provedbe Zakona u suradnji s ostalim ustrojstvenim jedinicama Ministarstva te drugim tijelima državne uprave.

Sektor surađuje s udrugama iz Domovinskoga rata; prati programe rada udruga te daje prijedloge za financiranje projekata, vodi podatke o pruženim financijskim potporama udrugama i obrađuje dostavljena izvješća.

Sektor surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; pruža stručnu pomoć u pripremi programa u području obrazovanja, zapošljavanja i socijalnog uključivanja namijenjenih korisnicima veteranskih centara. Sektor sudjeluje u izradi strateških dokumenata na temelju kojih se koriste sredstva Europske unije i svim drugim aktivnostima kojima koordiniraju ministarstva nadležna za fondove Europske unije te vezano uz to sudjeluje u radu međuresornih stručnih skupina; prati i daje prijedloge nadležnoj ustrojstvenoj jedinici Ministarstva za kandidiranje projekata na natječaje fondova Europske unije, te sudjeluje u provedbi projekata; sudjeluje u pripremanju stručnih podloga za pripremu nacionalnih dokumenata kao podloga za korištenje međunarodnih fondova, sudjeluje u pripremi i provedbi plana stručnog usavršavanja službenika za korištenje fondova Europske unije; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Sektora; izrađuje upute, analize i izvješća iz svojeg djelokruga. Sektor sudjeluje u izradi programa razvojne suradnje Republike Hrvatske te provodi mjere programa razvojne suradnje i aktivnosti usmjerene kvalitetnoj provedbi tih mjera. Unutar Ministarstva koordinira i surađuje sa svim ustrojstvenim jedinicama Ministarstva po raznim pitanjima vezano uz službenu razvojnu i humanitarnu pomoć.

Sektor radi na aktivnostima vezanim uz obilježavanje obljetnica, odavanjem počasti poginulim hrvatskim braniteljima te održavanjem i organizacijom prigodnih programa i svečanosti, kao i sudjelovanjem u aktivnostima obilježavanja u organizaciji drugih institucija, jedinica lokalne i područne samouprave i udruga iz Domovinskog rata predstavljajući Ministarstvo; priprema i provodi aktivnosti usmjerene sufinanciranju umjetničkih i dokumentarističkih djela o Domovinskom ratu. Sektor zaprima i obrađuje poticaje za dodjelu odlikovanja i priznanja te izrađuje prijedloge za dodjelu koji se upućuju Državnom povjerenstvu za odlikovanja i priznanja RH.

Sektor obavlja poslove vezano uz izmjene uvjeta kredita iz Kreditnog programa zapošljavanja razvojačenih pripadnika Hrvatske vojske.

Sektor provodi analizu i kontrolu namjenskog utroška sredstava dodijeljenih u okviru rada Sektora, vodi evidencije o dodijeljenim potporama, vodi postupke utvrđivanja nenamjenski utrošenih sredstava te utvrđuje ispunjenje uvjeta za povrat sredstava osiguranja u slučaju ispunjenja ugovornih obveza.

Sektor sudjeluje u izradi strateškog plana Ministarstva u dijelu definiranja ciljeva, načina ostvarenja i pokazatelja uspješnosti koji se odnose na njegovo područje rada, prati ispunjavanje postavljenih ciljeva te osigurava informacije za redovito polugodišnje i godišnje izvješćivanje o postignutim rezultatima iz svog područja rada, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima nadležnog pomoćnika/icu ministra. Sektor sudjeluje u izradi Financijskog plana Ministarstva u svom području rada za buduće razdoblje, predlaže mjesečnu dinamiku potrebnih financijskih sredstava nadležnom pomoćniku/ici ministra te je odgovoran za izradu mjesečnog financijskog plana, odnosno planiranje potrebnih sredstava na mjesečnoj razini radi osiguranja pravovremene i kvalitetne provedbe programa i aktivnosti iz svog područja rada.

Sektor obavlja i druge poslove koji su mu stavljeni u nadležnost posebnim zakonom ili drugim propisima.

Sektor za skrb o hrvatskim braniteljima iz Domovinskog rata i članovima njihovih obitelji u svom sastavu ima tri službe:

3.1.1. Služba za skrb o stradalnicima iz Domovinskog rata;

3.1.2. Služba za očuvanje vrijednosti Domovinskog rata i kontrolu provedbe projekata;

3.1.3. Služba za stručno osposobljavanje i zapošljavanje hrvatskih branitelja, međunarodnu suradnju i fondove Europske unije.«.

Članak 18.

Članak 16. mijenja se i glasi:

»Služba za skrb o stradalnicima iz Domovinskog rata pruža pravnu i stručnu pomoć HRVI iz Domovinskoga rata u vezi s ostvarivanjem njihovih prava na temelju priznatog statusa HRVI iz Domovinskoga rata, a koja im pripadaju na temelju zakona i drugih propisa. Rješava o pravima koja su mu stavljena u nadležnost po zakonu ili drugim propisima; na zahtjev čelnika tijela priprema prijedloge odluka o financijskoj pomoći najugroženijim hrvatskim braniteljima i članovima njihovih obitelji; prati ostvarivanje prava HRVI iz Domovinskoga rata propisanih zakonom i drugim propisima i predlaže mjere za poboljšanje pravnog položaja HRVI iz Domovinskoga rata; provodi postupak dodjele osobnih automobila HRVI 100% I. skupine u smislu pripreme postupka javne nabave za odabir najpovoljnije ponude za nabavu i isporuku osobnih automobila, pripreme postupka javne nabave za dobavu, isporuke i ugradnje uređaja ručnih komandi gasa i kočnice (prilagodbe) za ugradnju u osobna vozila, koordiniranja upravnog postupka donošenja rješenja i carinjenja osobnih vozila te isporuke vozila krajnjim korisnicima uz praćenje podataka o krajnjim korisnicima. Provodi postupak vezan uz rješavanje zahtjeva za ortopedska pomagala; provodi postupak i pruža pravnu pomoć osobama koje pružaju njegu i pomoć HRVI 100% I. skupine; obavlja stručne poslove i aktivnosti vezano uz sufinanciranje projekata rješavanja pristupačnosti objektima osoba s invaliditetom.

Služba pruža pravnu i stručnu pomoć članovima obitelji smrtno stradaloga, zatočenoga ili nestaloga hrvatskog branitelja u ostvarivanju i rješavanju njihovih statusnih i drugih prava; surađuje s tijelima državne uprave, ustanovama i institucijama vezano za rješavanje prava članova obitelji smrtno stradalog, zatočenog ili nestalog hrvatskog branitelja te djece hrvatskih branitelja i HRVI iz Domovinskog rata; kontinuirano prati primjenu zakonskih i podzakonskih propisa koji se odnose na članove obitelji smrtno stradalih, zatočenih ili nestalih hrvatskih branitelja te obitelji umrlih hrvatskih branitelja iz područja školstva, socijalne skrbi, zapošljavanja i dr.; provodi postupak financiranja pripremnih tečajeva za upis hrvatskih branitelja iz Domovinskog rata, HRVI-a, djece smrtno stradalih, zatočenih i nestalih hrvatskih branitelja iz Domovinskog rata, djece HRVI-a i djece dragovoljaca na visoka učilišta; prati ostvarivanje njihovih zakonom propisanih prava i predlaže mjere za poboljšanje istih; predlaže mjere za poboljšanje njihova statusa; rješava o pravima koja su joj stavljena u nadležnost po zakonu ili drugim propisima.Služba vodi bazu podataka i cjelovitu evidenciju svih smrtno stradalih, umrlih, zatočenih ili nestalih hrvatskih branitelja; vodi evidenciju mjesta pokopa povijesno značajnih osoba; vodi posebnu evidenciju o djeci smrtno stradalih i zatočenih ili nestalih hrvatskih branitelja iz Domovinskog rata koja su ostala bez oba roditelja ili im je do punoljetnosti bio imenovan skrbnik.

Služba surađuje u postupku pozivanja obitelji ekshumiranih hrvatskih branitelja na identifikaciju.

Služba organizira poslove vezane za zaštitu, čuvanje i održavanje Memorijalnog groblja žrtava iz Domovinskoga rata u Vukovaru; vodi poslove u vezi s obilježavanjem mjesta masovnih grobnica; prikuplja dokumentaciju i podatke potrebne za gradnju spomen-obilježja masovnih grobnica, ishođenje potrebnih suglasnosti i dozvola za gradnju, izdavanje narudžbi za geodetske i parcelacijske elaborate, upis objekata u zemljišne knjige, priprema postupak javne nabave za usluge i radove za gradnju spomen-obilježja mjesta masovnih grobnica; koordinira gradnju spomen-obilježja mjesta masovnih grobnica; organizira svečanosti otkrivanja spomen-obilježja mjesta masovnih grobnica; obavlja poslove sufinanciranja projekata izgradnje, postavljanja ili uređenja spomen-obilježja žrtvama stradalim u Domovinskom ratu; priprema postupak javne nabave za usluge i radove sanacije, adaptacije i dogradnje Memorijalnog groblja žrtava iz Domovinskog rata u Vukovaru; koordinira izvedbu radova na Memorijalnom groblju žrtava iz Domovinskog rata u Vukovaru i organizira poslove uređenja grobnih mjesta.

Služba obavlja poslove u postupku plaćanja troškova prijevoza i pogreba posmrtnih ostataka ekshumiranih i identificiranih hrvatskih branitelja, umrlih HRVI i hrvatskih branitelja iz Domovinskog rata uz odavanje vojne počasti.

Služba obavlja poslove vezano uz izmjene uvjeta kredita iz Kreditnog programa zapošljavanja razvojačenih pripadnika Hrvatske vojske, zaprima i obrađuje zahtjeve te priprema predmete za povjerenstva, prijedloge za rješavanje upućuje Ministarstvu financija na daljnji postupak.

Služba sudjeluje u stručnim, znanstvenim i drugim skupovima, predstavljajući Ministarstvo, a koje organiziraju druga tijela državne uprave, jedinice lokalne i područne (regionalne) samouprave, organizacije civilnog društva te drugi subjekti.

Služba u okviru svoga djelokruga surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Uprave; izrađuje upute, analize i izvješća iz svojeg djelokruga.

Služba obavlja druge poslove koji su joj stavljeni u nadležnost posebnim zakonom ili drugim propisima.«.

Članak 19.

Naslov iznad članka 17. mijenja se i glasi:

»3.1.2. Služba za očuvanje vrijednosti Domovinskog rata i kontrolu provedbe projekata«.

Članak 20.

Članak 17. mijenja se i glasi:

»Služba za očuvanje vrijednosti Domovinskog rata i kontrolu provedbe projekata surađuje s udrugama iz Domovinskog rata; pruža stručnu i savjetodavnu pomoć iz nadležnosti Ministarstva te prati programe rada udruga. Služba priprema i donosi akte za provedbu natječaja, priprema tekstove javnih natječaja i popratne dokumentacije za javnu objavu, koordinira rad povjerenstava za procjenu formalnih uvjeta natječaja kao i povjerenstva za vrednovanje projekata, vodi podatke o pruženim financijskim potporama udrugama, obrađene zahtjeve unosi u informatički sustav Potpora\_plus i obrađuje dostavljena izvješća.

Služba u okviru svog djelokruga surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Službe; izrađuje upute, analize i izvješća iz svojeg djelokruga.

Služba radi na aktivnostima vezanim uz obilježavanje obljetnica, odavanjem počasti poginulim hrvatskim braniteljima te organizaciji i održavanju prigodnih programa i svečanosti, kao i sudjelovanjem u aktivnostima obilježavanja drugih institucija, jedinica lokalne i područne (regionalne) samouprave i udruga iz Domovinskog rata predstavljajući Ministarstvo.

Služba sudjeluje u stručnim, znanstvenim i drugim skupovima, predstavljajući Ministarstvo, a koje organiziraju druga tijela državne uprave, jedinice lokalne i područne (regionalne) samouprave, organizacije civilnog društva te drugi subjekti.

Služba priprema i provodi provedbene akte i aktivnosti usmjerene sufinanciranju umjetničkih i dokumentarističkih djela o Domovinskom ratu, a u cilju očuvanja stečevina i promicanja vrijednosti Domovinskog rata.

Služba zaprima i obrađuje poticaje za dodjelu odlikovanja i priznanja te izrađuje prijedloge za dodjelu koji se upućuju Državnom povjerenstvu za odlikovanja i priznanja RH.

Služba provodi analizu i kontrolu namjenskog utroška sredstava dodijeljenih u okviru rada Uprave, vodi evidencije o dodijeljenim potporama iz programa u nadležnosti Uprave i surađuje s nadležnim tijelima pri izradi izvješća o dodjeli potpora male vrijednosti sukladno nacionalnom zakonodavstvu i uredbama Europske komisije te poslove evidencije i analize i statističkog izvješćivanja za potrebe EUROSTAT-ove evidencije, provodi postupke utvrđivanja nenamjenski utrošenih sredstava te utvrđuje ispunjenje uvjeta za povrat sredstava osiguranja u slučaju ispunjenja ugovornih obveza. Služba obavlja godišnju kontrolu izvršenja ugovornih obveza korisnika sredstava projekata koji se provode u okviru rada Uprave.

Služba obavlja poslove izrade strateškog plana Ministarstva te obavlja sve druge poslove koji su joj stavljeni u nadležnost u svrhu strateškog planiranja. Služba sudjeluje u izradi Financijskog plana Ministarstva u području rada Uprave.

Služba obavlja i druge poslove koji su joj stavljeni u nadležnost posebnim zakonom ili drugim propisima.

Služba za očuvanje vrijednosti Domovinskog rata i kontrolu provedbe projekata ima dva odjela:

3.1.2.1. Odjel za kontrolu i analizu namjenskog utroška sredstava;

3.1.2.2. Odjel za promicanje vrijednosti Domovinskog rata.«.

Članak 21.

Naslov iznad članka 18. i članak 18. brišu se.

Članak 22.

Naslov iznad članka 19. mijenja se i glasi:

»3.1.2.1. Odjel za kontrolu i analizu namjenskog utroška sredstava«.

Članak 23.

U članku 19. stavak 1. mijenja se i glasi:

»Odjel za kontrolu i analizu namjenskog utroška sredstava prati izvršavanje ugovornih obveza i namjenskog utroška sredstava dodijeljenih kroz programe iz nadležnosti Uprave; kontrolira ispunjenje ugovornih obveza od strane korisnika sredstava; vodi evidencije o dodijeljenim potporama iz programa u nadležnosti Uprave i surađuje s nadležnim tijelima pri izradi izvješća o dodjeli potpora male vrijednosti sukladno nacionalnom zakonodavstvu i uredbama Europske komisije te poslove evidencije i analize i statističkog izvješćivanja za potrebe EUROSTAT-ove evidencije; obavlja pripreme za plaćanje u slučaju višekratne isplate dodijeljene potpore; vodi postupke radi utvrđivanja nenamjenskog utroška sredstava, te utvrđuje ispunjenje uvjeta za povrat sredstva osiguranja u slučaju ispunjenja ugovornih obveza.«.

U stavku 2. riječ: »vrši« zamjenjuje se riječima: »obavlja administrativnu i, po potrebi, terensku«.

U stavku 3. riječ: »izvještavanje« zamjenjuje se riječju: »izvješćivanje«.

Članak 24.

Naslov iznad članka 20. mijenja se i glasi:

»3.1.2.2. Odjel za promicanje vrijednosti Domovinskog rata«.

Članak 25.

Članak 20. mijenja se i glasi:

»Odjel za promicanje vrijednosti Domovinskog rata zaprima i obrađuje poticaje za dodjelu odlikovanja i priznanja o kojima odlučuje Povjerenstvo za dodjelu odlikovanja i priznanja RH Ministarstva. Po donošenju odluke Povjerenstva, Odjel izrađuje prijedloge za dodjelu koji se upućuju Državnom povjerenstvu za odlikovanja i priznanja RH. Odjel vodi evidenciju o odlikovanjima i priznanjima dodijeljenim na temelju upućenih prijedloga te pribavlja odlikovanja za potrebe svečanog uručenja odlikovanja, organizira ili sudjeluje u organizaciji svečanih uručenja odlikovanja. Odjel također razmatra zahtjeve za izradu kopija odlikovanja i isprava o dodjeli odlikovanja te sudjeluje u postupku pribavljanja istih.

Odjel obavlja poslove na obilježavanju obljetnica, odavanjem počasti poginulim hrvatskim braniteljima te organizacijom održavanja prigodnih programa i svečanosti, uključujući obavljanje protokolarnih aktivnosti, kao i sudjelovanjem u aktivnostima obilježavanja drugih institucija, jedinica lokalne i područne (regionalne) samouprave i udruga iz Domovinskog rata predstavljajući Ministarstvo.

Odjel priprema i provodi provedbene akte i aktivnosti usmjerene sufinanciranju umjetničkih i dokumentarističkih djela o Domovinskom ratu, a u cilju očuvanja stečevina i promicanja vrijednosti Domovinskog rata; priprema i objavljuje javne pozive za zaprimanje zahtjeva za sufinanciranje, priprema zahtjeve i dokumentaciju za sjednice povjerenstva, pruža stručnu pomoć pri obradi zahtjeva za povjerenstvo i priprema ugovore s korisnicima.

Odjel neposredno surađuje, kontaktira i pruža stručnu pomoć udrugama iz Domovinskoga rata; prati programe rada udruga, priprema i donosi akte za provedbu natječaja, priprema tekstove javnih natječaja i popratne dokumentacije za javnu objavu, koordinira rad povjerenstava za procjenu formalnih uvjeta natječaja kao i povjerenstva za vrednovanje projekata, vodi podatke o pruženim financijskim potporama udrugama, obrađene zahtjeve unosi u informatički sustav Potpora\_plus i obrađuje dostavljena izvješća; surađuje s nadležnim institucijama u pitanjima koja se tiču organizacija civilnog društva, surađuje s nadležnom ustrojstvenom jedinicom Ministarstva i udrugama krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; obavlja stručne poslove i aktivnosti vezane za sudjelovanje u međunarodnom vojnoredarstvenom hodočašću hrvatskih branitelja i članova njihovih obitelji, uz organiziranje tradicionalnog hodočašća u jedno svetište unutar Republike Hrvatske; prati sve zakonske i druge propise koje se tiču udruga. Odjel predlaže mjere u cilju promicanja vrijednosti Domovinskog rata.

Odjel obavlja druge poslove koji su mu stavljeni u nadležnost posebnim zakonom ili drugim propisima.«.

Članak 26.

Iza članka 20. dodaju se naslov i članak 20.a koji glase:

»3.1.3. Služba za stručno osposobljavanje i zapošljavanje hrvatskih branitelja, međunarodnu suradnju i fondove Europske unije

Članak 20.a

Služba za stručno osposobljavanje i zapošljavanje hrvatskih branitelja, međunarodnu suradnju i fondove Europske unije provodi mjere za uključivanje hrvatskih branitelja i djece smrtno stradalih, zatočenih ili nestalih hrvatskih branitelja u društveni i gospodarski život; prati propise iz područja aktivne politike zapošljavanja; predlaže mjere za poboljšanje statusa hrvatskih branitelja na tržištu rada; organizira aktivnosti s nadležnim tijelima u cilju provođenja Programa stručnog osposobljavanja i zapošljavanja hrvatskih branitelja i djece smrtno stradalih, zatočenih ili nestalih hrvatskih branitelja vodeći se i smjernicama Nacionalnog programa psihosocijalne i zdravstvene pomoći, a u cilju resocijalizacije i osnaživanja osjetljivih društvenih skupina i njihovog uključivanja u radno-tržišni sustav; surađuje s tijelima državne uprave, obrazovnim ustanovama i drugim relevantnim pravnim osobama; provodi mjere Programa stručnog osposobljavanja i zapošljavanja hrvatskih branitelja i djece smrtno stradalih, zatočenih ili nestalih hrvatskih branitelja koje su dio smjernica aktivne politike zapošljavanja u Republici Hrvatskoj; priprema javne pozive za podnošenje zahtjeva i druge akte vezane uz provedbu Programa; obavlja stručne poslove na realizaciji programskih mjera; pruža stručnu pomoć pri obradi zahtjeva za Stručni tim koji predlaže korisnike poticajnih mjera iz Programa; obavlja poslove vezane uz sudjelovanje u promotivnim aktivnostima vezanim uz stručno osposobljavanje i zapošljavanje. Služba surađuje u organizaciji popratnih aktivnosti vezanih uz provedbu Programa te prikuplja podatke i sastavlja izvješća o provedbi pojedinih mjera Programa i Programa u cjelini; koordinira i vodi evidenciju o braniteljskim socijalno-radnim zadrugama, njihovim upraviteljima i savezima; vodi evidencije o zaprimljenim i riješenim zahtjevima za korištenje pojedinih mjera Programa, kao i evidenciju o svim korisnicima Programa.

Služba u okviru svog djelokruga surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi. Služba sudjeluje u izradi strateških dokumenata na temelju kojih se koriste sredstva Europske unije i svim drugim aktivnostima kojima koordiniraju ministarstva nadležna za fondove Europske unije te vezano uz to sudjeluje u radu međuresornih stručnih skupina; prati i daje prijedloge nadležnoj ustrojstvenoj jedinici Ministarstva za kandidiranje projekata na natječaje fondova Europske unije, te sudjeluje u provedbi projekata; sudjeluje u pripremanju stručnih podloga za pripremu nacionalnih dokumenata kao podloga za korištenje međunarodnih fondova, sudjeluje u pripremi i provedbi plana stručnog usavršavanja službenika za korištenje fondova Europske unije; sudjeluje u izradi baze projekata i pripremi projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Službe; izrađuje upute, analize i izvješća iz svojeg djelokruga. Služba sudjeluje u izradi programa razvojne suradnje Republike Hrvatske, te kontaktira i surađuje s drugim tijelima u zemlji i inozemstvu na provedbi tih programa, kao i korisnicima razvojne pomoći u zemljama primateljicama. Provodi mjere programa razvojne suradnje i aktivnosti usmjerene kvalitetnoj provedbi tih mjera, priprema javne pozive za podnošenje zahtjeva i druge akte vezane uz provedbu programa. Služba predlaže sadržaje ugovora i sporazuma o bilateralnoj i multilateralnoj suradnji i njihovu provedbu te ih priprema za potpisivanje. Unutar Ministarstva koordinira i surađuje sa svim ustrojstvenim jedinicama Ministarstva po raznim pitanjima vezano uz službenu razvojnu i humanitarnu pomoć.

Služba pruža savjetodavnu i stručnu pomoć hrvatskim braniteljima i članovima njihovih obitelji u ostvarivanju prava propisanih Zakonom o pravima hrvatskih branitelja iz Domovinskog rata i članova njihovih obitelji.

Služba organizira sajmove, okrugle stolove, konvencije, konferencije i tribine vezano uz braniteljsko zadružno poduzetništvo te sudjeluje u stručnim, znanstvenim i drugim skupovima, predstavljajući Ministarstvo, a koje organiziraju druga tijela državne uprave, jedinice lokalne i područne (regionalne) samouprave, organizacije civilnog društva te drugi subjekti.

Služba obavlja druge poslove koji su joj stavljeni u nadležnost posebnim zakonom ili drugim propisima.«.

Članak 27.

Naslov iznad članka 21. mijenja se i glasi:

***»3.2. Sektor za psihosocijalnu, zdravstvenu i savjetodavnu pomoć«.***

Članak 28.

Članak 21. mijenja se i glasi:

»Sektor za psihosocijalnu, zdravstvenu i savjetodavnu pomoć provodi Nacionalni program psihosocijalne i zdravstvene pomoći sudionicima i stradalnicima Domovinskog rata, Drugog svjetskog rata te povratnicima iz mirovnih misija te obavlja poslove pružanja stručne i pravne pomoći u ostvarivanju statusnih prava hrvatskih branitelja iz Domovinskog rata i članova njihovih obitelji propisanih Zakonom o pravima hrvatskih branitelja iz Domovinskog rata i članova njihovih obitelji i drugim propisima. Sektor organizira, prati i nadzire provedbu programa psihosocijalne pomoći u centrima za psihosocijalnu pomoć, prati i nadzire provedbu zdravstvenog dijela programa u regionalnim centrima za psihotraumu i Nacionalnom centru za psihotraumu te prati međunarodne politike, programe i suvremena znanstvena dostignuća. Sektor u suradnji s Ministarstvom unutarnjih poslova prati podatke o izvršenim samoubojstvima hrvatskih branitelja, a u suradnji s Hrvatskim zavodom za javno zdravstvo prati podatke o obolijevanju i smrtnosti među hrvatskim braniteljima.

Sektor organizira i prati procese pružanja psihološke i pravne podrške u sporovima u kojima su stranke žrtve ili svjedoci seksualnog nasilja počinjenog tijekom ratnih zbivanja te organizira posebne programe izobrazbe namijenjene stručnjacima u radu s osobama koje su pretrpjele ratno silovanje u suradnji s Ministarstvom pravosuđa.

Organizira godišnje konferencije djelatnika Područnih jedinica i stručnih suradnika županijskih Centara za psihosocijalnu pomoć.

Sektor organizira, prati i nadzire provedbu Programa za poboljšanje kvalitete življenja hrvatskih branitelja iz Domovinskog rata i članova njihovih obitelji, definira ciljne skupine koje će biti obuhvaćene sistematskim pregledima, organizira sistematske preglede te prati zdravstveno stanje korisnika.

Sektor pruža savjetodavnu pomoć i potporu korisnicima u svim aktivnostima i programima koje provodi Ministarstvo; surađuje s udrugama na lokalnoj razini, surađuje s drugim tijelima državne uprave, lokalne samouprave, i drugim institucijama na lokalnoj razini. Kontinuirano prati i analizira stanje te na temelju prikupljenih podataka predlaže mjere za poboljšanje statusa i položaja hrvatskih branitelja i članova njihovih obitelji.

Sektor je zadužen za administrativne poslove vezane za rad Povjerenstva za ispitivanje minimalnih uvjeta za početak rada i pružanje usluga veteranskih centara. Sektor pruža stručnu pomoć u odlučivanju o pitanjima iz područja psihosocijalnih i zdravstvenih programa namijenjenih korisnicima veteranskih centara.

Sektor sudjeluje u izradi strateškog plana Ministarstva u dijelu definiranja ciljeva, načina ostvarenja i pokazatelja uspješnosti koji se odnose na njegovo područje rada, prati ispunjavanje postavljenih ciljeva te osigurava informacije za redovito polugodišnje i godišnje izvješćivanje o postignutim rezultatima iz svog područja rada, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima pomoćnika/icu ministra. Sektor sudjeluje u izradi Financijskog plana Ministarstva u svom području rada za naredno razdoblje, predlaže mjesečnu dinamiku potrebnih financijskih sredstava pomoćniku/ici ministra te je odgovoran za izradu mjesečnog financijskog plana, odnosno planiranje potrebnih sredstava na mjesečnoj razini radi osiguranja pravovremene i kvalitetne provedbe programa i aktivnosti iz svog područja rada.

Sektor surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Sektore; izrađuje upute, analize i izvješća iz svojeg djelokruga.

Sektor obavlja i druge poslove koji su mu stavljeni u nadležnost posebnim zakonom ili drugim propisima.

Sektor za psihosocijalnu, zdravstvenu i savjetodavnu pomoć ima dvije službe:

3.2.1. Služba za psihosocijalnu pomoć i zdravstvenu skrb;

3.2.2. Služba za savjetodavnu pomoć.«.

Članak 29.

Naslov iznad članka 22. mijenja se i glasi:

»3.2.1. Služba za psihosocijalnu pomoć i zdravstvenu skrb«.

Članak 30.

Članak 22. mijenja se i glasi:

»Služba za psihosocijalnu pomoć i zdravstvenu skrb provodi Nacionalni program psihosocijalne i zdravstvene pomoći sudionicima i stradalnicima Domovinskog rata, Drugog svjetskog rata te povratnicima iz mirovnih misija, osmišljava, prati i nadzire provedbu programa psihosocijalne pomoći i rehabilitacije, prati rehabilitaciju korisnika Programa kao i njihovo uključivanje u redoviti život; te obavlja i druge poslove iz ovog područja. Služba putem županijskih i gradskih središta za psihosocijalnu pomoć provodi psihosocijalni program i usklađuje rad stručnih psihosocijalnih timova u županijama i gradovima; brine o njihovoj opremljenosti, edukaciji, stručno-istraživačkom radu i stalnoj evaluaciji programa. Služba skrbi o tome da se program odvija po najvišim svjetskim profesionalnim standardima u cilju unaprjeđenja rada psihosocijalnih timova na terenu.

Služba provodi sustav skrbi na tri razine: sustav psihosocijalne pomoći, sustav zdravstvene pomoći i znanstveno-istraživački.

Služba organizira izlaske mobilnih timova u cilju pružanja trenutne savjetodavne pomoći i psihosocijalne podrške korisnicima u slučajevima pro-suicidalnih izjava korisnika, smrti, izrazito lošeg socio-ekonomskog i/ili zdravstvenog stanja, stambenih izvida u cilju ostvarivanja prava na stambeno zbrinjavanje, a na zahtjev Ministarstva branitelja, korisnika ili neke od udruga proizašlih iz Domovinskog rata.

Služba osmišljava mjere za unapređenje Nacionalnog programa ovisno o potrebama korisnika. Služba izrađuje mjesečna i godišnja izvješća o provedbi Nacionalnog programa.

Služba u suradnji s Ministarstvom pravosuđa organizira i prati procese pružanja psihološke i pravne podrške u sporovima u kojima su stranke žrtve ili svjedoci seksualnog nasilja počinjenog tijekom ratnih zbivanja te organizira posebne programe izobrazbe namijenjene stručnjacima u radu s osobama koje su pretrpjele ratno silovanje.

Radi kontinuiranog usavršavanja organizira godišnje konferencije djelatnika Područnih jedinica i stručnih suradnika županijskih Centara za psihosocijalnu pomoć.

Služba prati, koordinira i nadzire rad regionalnih centara za psihotraumu te Nacionalnog centra za psihotraumu. Obrađuje stručna i financijska izvješća regionalnih centara za psihotraumu te vodi evidenciju o ispunjavanju ugovornih obveza s navedenim zdravstvenim ustanovama.

Služba organizira, prati i nadzire provedbu Programa za poboljšanje kvalitete življenja hrvatskih branitelja iz Domovinskog rata i članova njihovih obitelji, definira ciljne skupine koje će biti obuhvaćene sistematskim pregledima, organizira sistematske preglede te prati zdravstveno stanje korisnika.

Služba obavlja poslove praćenja pobola i smrtnosti među sudionicima i stradalnicima rata, u suradnji s Hrvatskim zavodom za javno zdravstvo s ciljem organizacije preventivnih programa u svrhu unaprjeđenja i zaštite zdravlja osoba o kojima skrbi Ministarstvo branitelja.

Služba organizira znanstveno-istraživačke projekte te na temelju rezultata istraživanja predlaže preventivne programe za ciljane skupine koje su se prema znanstveno-istraživačkim projektima pokazale najranjivijima. Služba provodi program medicinske, odnosno fizikalne rehabilitacije HRVI-a iz Domovinskog rata u zdravstvenim ustanovama s ciljem poboljšanja zdravstvenog stanja, ublažavanja posljedica i sprečavanja pogoršanja funkcionalnog oštećenja organizma te podizanja cjelokupne neovisnosti u svakodnevnom funkcioniranju; zaprima i obrađuje zahtjeve i dokumentaciju za ostvarivanje prava na medicinsku, odnosno fizikalnu rehabilitaciju; surađuje s Liječničkim povjerenstvom za medicinsku rehabilitaciju; surađuje sa zdravstvenim ustanovama za medicinsku rehabilitaciju; posreduje i upućuje korisnike na ambulantno i bolničko liječenje radi poboljšanja njihovog zdravstvenog stanja, ublažavanja posljedica i sprečavanja pogoršanja funkcionalnog oštećenja organizma; obavlja poslove vezane uz organizaciju liječenja HRVI-a iz Domovinskog rata u hiperbaričnoj komori i osiguranja smještaja za vrijeme liječenja; obavlja poslove vezane uz zdravstvenu i socijalnu skrb o hrvatskim braniteljima te njihovog smještaja u specijalizirane ustanove za pružanje takvog oblika skrbi.

Služba obavlja poslove praćenja podataka o izvršenim samoubojstvima hrvatskih branitelja u suradnji s Ministarstvom unutarnjih poslova, vodi evidenciju i obavlja analizu, a u svrhu izrade preventivnih programa koordinira uključivanje različitih institucija na županijskoj, regionalnoj i lokalnoj razini. Služba omogućuje pružanje stupnjevite i kontinuirane pomoći svim rizičnim skupinama. Služba osigurava koordiniranost svih institucija koje mogu osigurati kvalitetno pružanje potpune psihosocijalne pomoći i doprinosi smanjenju broja samoubojstava.

Služba je zadužena za administrativnu pripremu, vođenje i organizaciju sjednica Povjerenstva za ispitivanje minimalnih uvjeta za početak rada i pružanje usluga veteranskih centara. Služba je zadužena za kontinuirano praćenje, prikupljanje i pohranu svih podataka koji se odnose na rad Povjerenstva. Služba pruža stručnu pomoć u odlučivanju o pitanjima iz područja psihosocijalnih i zdravstvenih programa namijenjenih korisnicima veteranskih centara.

Služba obavlja poslove praćenja međunarodnih politika i programa skrbi o sudionicima i stradalnicima rata, uspostavlja i koordinira komunikaciju i razmjenu iskustava u svrhu jačanja kapaciteta te pronalaženja novog smjera u nacionalnoj strategiji skrbi za sudionike i stradalnike rata, s posebnim naglaskom na skrb za osobe oboljele od PTSP-a.

Služba obavlja poslove praćenja znanstvenih istraživanja, sudjeluje u organizaciji edukacija i podupire znanstvena usavršavanja stručnjaka radi efikasnijeg uspostavljanja dijagnoza i liječenja PTSP-a i drugih poremećaja vezanih uz ratnu traumu.

Služba surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Službe; izrađuje upute, analize i izvješća iz svojeg djelokruga.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 31.

Naslov iznad članka 23. mijenja se i glasi:

»3.2.2. Služba za savjetodavnu pomoć«.

Članak 32.

Članak 23. mijenja se i glasi:

»Služba za savjetodavnu pomoć organizira, koordinira, prati i nadzire pružanje savjetodavne, stručne i pravne pomoći u ostvarivanju statusnih prava hrvatskih branitelja iz Domovinskog rata i članova njihovih obitelji propisanih Zakonom o pravima hrvatskih branitelja iz Domovinskog rata i članova njihovih obitelji i drugim propisima; organizira i prati pružanje savjetodavne pomoći i potporu korisnicima u svim aktivnostima i programima koje provodi Ministarstvo, surađuje sa udrugama na lokalnoj razini, surađuje sa drugim tijelima državne uprave, lokalne samouprave i drugim institucijama na lokalnoj razini. Kontinuirano prati primjenu zakonskih propisa iz djelokruga rada Službe, prati i analizira stanje te na temelju prikupljenih podataka predlaže mjere za poboljšanja statusa i položaja hrvatskih branitelja i članova njihovih obitelji.

Služba sudjeluje u pozivanju obitelji na identifikaciju posmrtnih ostataka žrtava iz Domovinskog rata te im pruža psihosocijalnu pomoć u tom postupku, a po potrebi i želji obitelji i nakon toga.

Služba sudjeluje na obilježavanju obljetnica, odavanjem počasti poginulim hrvatskim braniteljima te na prigodnim programima i svečanostima, uz obavljanje protokolarnih aktivnosti. Služba sudjeluje u organizaciji hodočašća hrvatskih branitelja i članova njihovih obitelji.

Služba organizira i prati pružanje savjetodavne pomoći pri ostvarivanju prava žrtava seksualnog nasilja u Domovinskom ratu te surađuje sa zdravstvenim i drugim ustanovama te udrugama građana koje imaju iskustva u provedbi te pomoći. Služba vodi evidenciju o poslovnim prostorima PSP Centara i Područnih jedinica, izrađuje ugovore o najmu prostora te brine o podmirivanju režijskih troškova nastalih korištenjem poslovnih prostora.

Služba surađuje s nadležnom ustrojstvenom jedinicom Ministarstva i krajnjim primateljima pomoći u izradi projektnih prijedloga za projekte financirane iz strukturnih fondova i programa Europske unije, bilateralnih programa pomoći i drugih međunarodnih izvora u području zapošljavanja, razvoja ljudskih potencijala i socijalnog uključivanja braniteljske populacije i članova njihovih obitelji, te ih provodi; sudjeluje u izradi baze projekata i pripremu projektne dokumentacije za korištenje sredstava; predlaže politiku razvoja međunarodne suradnje; sudjeluje u informiranju potencijalnih prijavitelja o mogućnostima korištenja sredstava; sudjeluje u radu te priprema odgovarajuće materijale za pojedine inicijative iz nadležnosti Službe; izrađuje upute, analize i izvješća iz svojeg djelokruga.

U Službi se ustrojavaju područne jedinice sa samostalnim izvršiteljima koji pružaju stručnu i pravnu pomoć hrvatskim braniteljima iz Domovinskog rata i članovima njihovih obitelji iz djelokruga rada Službe. Služba za savjetodavnu pomoć u svom sastavu ima područne jedinice:

Područna jedinica Zagreb

Područna jedinica Krapina

Područna jedinica Sisak

Područna jedinica Karlovac

Područna jedinica Varaždin

Područna jedinica Koprivnica

Područna jedinica Bjelovar

Područna jedinica Rijeka

Područna jedinica Gospić

Područna jedinica Virovitica

Područna jedinica Požega

Područna jedinica Slavonski Brod

Područna jedinica Zadar

Područna jedinica Osijek

Područna jedinica Šibenik

Područna jedinica Vukovar

Područna jedinica Split

Područna jedinica Pula

Područna jedinica Dubrovnik

Područna jedinica Čakovec

Područna jedinica Grad Zagreb.

Služba obavlja administrativne i tehničke poslove vezane uz rad područnih jedinica i Centara za psihosocijalnu pomoć i druge poslove koji su joj stavljeni u nadležnost te prati i analizira stanje na temelju prikupljenih podataka u cilju poboljšanja statusa hrvatskih branitelja i članova njihovih obitelji.«.

Članak 33.

Članak 24. mijenja se i glasi:

»Uprava za pravne i stambene poslove obavlja upravne i stručne poslove u vezi s priznavanjem statusa i pripadajućih prava hrvatskim braniteljima iz Domovinskog rata i članovima njihovih obitelji, mirnodopskim vojnim invalidima i stradalim pirotehničarima kao i članovima njihovih obitelji; civilnim žrtvama iz Domovinskog rata, sudionicima Drugog svjetskog rata, vojnim i civilnim invalidima Drugog svjetskog rata, osobama stradalim u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji te osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija. Obavlja upravne i stručne poslove u vezi s izradom nacrta prijedloga Zakona o pravima hrvatskih branitelja iz Domovinskog rata i članova njihovih obitelji, Zakona o zaštiti vojnih i civilnih invalida rata i drugih zakona. Prati sve propise iz djelokruga drugih ministarstava u kojima su regulirana prava navedenog kruga korisnika i surađuje s drugim ministarstvima dajući mišljenje na nacrt prijedloga zakona. Analizira postojeće stanje u području priznavanja statusa i prava navedenog kruga korisnika prava.

Uprava daje stručno mišljenje o ugovorima i sporazumima dostavljenim ministru na potpis iz svog djelokruga. Koordinira izradu propisa iz nadležnosti Ministarstva i druge aktivnosti u cilju usklađivanja pravnih propisa iz svih područja koja su u nadležnosti Ministarstva, prati zakonodavstvo Europske unije te inicira i predlaže izmjene i donošenje zakona i drugih propisa u skladu s propisima Europske unije. Izrađuje obrasce teza i prethodne procjene prije izrade propisa, te provodi postupak procjene učinaka propisa. Istražuje i prikuplja relevantne podatke i poduzima nenormativne aktivnosti odnosno koordinira svim aktivnostima vezanim za postupak donošenja propisa iz nadležnosti Ministarstva. Priprema propise, koordinira i obavlja druge poslove vezane za postupak savjetovanja s dionicima zainteresirane javnosti u postupcima donošenja zakona i drugih propisa.

Uprava obavlja stručne poslove vezane za davanje preporuka za prijam u hrvatsko državljanstvo hrvatskim braniteljima iz Domovinskog rata i članovima obitelji smrtno stradalog, zatočenog ili nestalog hrvatskog branitelja iz Domovinskog rata.

Uprava provodi kontrolu zakonitosti prvostupanjskih rješenja putem revizije prvostupanjskih rješenja. Vodi evidenciju o broju i načinu rješavanja upravnih stvari priznavanja statusa i prava navedenih korisnika. Analizira i obrađuje prikupljene podatke te izrađuje izvješća za čelnika tijela i Ministarstvo uprave.

Uprava vodi Registar hrvatskih branitelja iz Domovinskog rata te izdaje potvrde o činjenicama o kojima se vodi službena evidencija u Registru hrvatskih branitelja iz Domovinskog rata. Prikuplja podatke i vodi Registar civilnih stradalnika Domovinskog rata.

Uprava surađuje s pravosudnim tijelima Republike Hrvatske, a iz nadležnosti ovoga Ministarstva, obavlja potrebne stručne poslove u građanskim, kaznenim i ovršnim postupcima i zastupa Ministarstvo u upravnim sporovima iz nadležnosti Ministarstva te obavlja nadzor nad zakonitošću rada prvostupanjskih tijela u provođenju prvostupanjskog postupka priznavanja statusnih i materijalnih prava propisanih pozitivnim zakonskim propisima iz svoje nadležnosti.

Uprava obavlja kontrolu zakonitosti ostvarenih prava i postupa po prijavama fizičkih i pravnih osoba u kojima se iznosi sumnja u zakonito ostvarivanje statusa i prava sukladno Zakonu o pravima hrvatskih branitelja iz Domovinskog rata i članova njihovih obitelji, te Zakonu o zaštiti vojnih i civilnih invalida rata. Zajedno s Ministarstvom unutarnjih poslova i Ministarstvom obrane surađuje na provjeri dokumentacije relevantne za priznavanje određenog statusa i prava, kada postoji sumnja u vjerodostojnost iste. Surađuje s Ministarstvom unutarnjih poslova, Ravnateljstvom policije te Ministarstvom obrane i Državnim odvjetništvom Republike Hrvatske tijekom i nakon provođenja kriminalističkih istraživanja u svom djelokrugu rada.

Uprava surađuje s Povjerenstvom za reviziju ocjene invalidnosti u smislu dodatne kontrole zakonitosti ostvarenih prava, te u postupku priznavanja prava iz mirovinskog osiguranja prema Zakonu o pravima hrvatskih branitelja iz Domovinskog rata i članova njihovih obitelji. Surađuje s Hrvatskim zavodom za mirovinsko osiguranje u smislu razmjene podataka o ostvarenim pravima iz Zakona o hrvatskim braniteljima iz Domovinskog rata i članova njihovih obitelji.

Uprava provodeći program stambenog zbrinjavanja osobama koje ostvaruju pravo, a nemaju riješeno stambeno pitanje ili je riješeno na neodgovarajući način osigurava stambeno zbrinjavanje kupnjom stanova po pristupačnijim uvjetima od tržišnih u pogledu kamata i rokova otplate. Radi poboljšanja kvalitete stanovanja dodjeljuje stambene kredite za dogradnju, nastavak izgradnje i dovršenje obiteljske kuće te kredite za razliku u površini stana i kredite za poboljšanje uvjete stanovanja.

Uprava obavlja upravne i druge stručne poslove vezano za problematiku stambenog zbrinjavanja članova obitelji smrtno stradaloga, umrloga, zatočenoga ili nestaloga hrvatskoga branitelja i HRVI iz Domovinskoga rata, zaprima u postupak njihove zahtjeve za dodjelu stana ili kredita odnosno za financijsku potporu za kupnju ili izgradnje prve nekretnine, te za subvenciju na kamate za kredite u komercijalnim bankama do visine tržišne kamate, donosi u upravnom postupku rješenja o pravu na dodjelu stana, stambenog kredita i financijsku potporu; surađuje s drugim tijelima državne uprave te jedinicama lokalne i područne samouprave poradi učinkovite provedbe i ostvarivanja prava na stambeno zbrinjavanje, vodi evidenciju o imovini koja je dana na upravljanje Ministarstvu radi stambenog zbrinjavanja; organizira upravljanje stambenim zgradama i stanovima, te gospodari sa istima. Radi kvalitetnog i odgovarajućeg stambenog zbrinjavanja poduzima radnje oko uređenja stanova koji se nalaze pod njegovim upravljanjem.

Uprava sudjeluje u izradi strateškog plana Ministarstva definiranjem ciljeva, načina ostvarenja i pokazatelja uspješnosti, prati ispunjavanje postavljenih ciljeva te osigurava informacije za redovito polugodišnje i godišnje izvješćivanje o postignutim rezultatima, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i o njima izvješćuje koordinatora za rizike i koordinatora aktivnosti za uspostavu procesa upravljanja rizicima na razini Ministarstva. Uprava sudjeluje u izradi Financijskog plana Ministarstva u svom području rada za buduće razdoblje; predlaže mjesečnu dinamiku potrebnih financijskih sredstava te je odgovorna za izradu mjesečnog financijskog plana, odnosno planiranje potrebnih sredstava na mjesečnoj razini radi osiguranja pravovremene i kvalitetne provedbe programa i aktivnosti Uprave.

Uprava surađuje sa Samostalnom službom za strateške inicijative i projekte Europske unije u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati nacionalne propise i pravila Europske unije, zakonsku regulativu i procedure vezane uz područje Uprave.

Uprava obavlja i druge poslove koji su joj stavljeni u nadležnost posebnim zakonom ili drugim propisima.

Za obavljanje poslova iz djelokruga Uprave za pravne i stambene poslove ustrojavaju se:

4.1. Sektor za upravno-pravne poslove;

4.2. Sektor za stambeno zbrinjavanje.«.

Članak 34.

Članak 25. mijenja se i glasi:

»Sektor za upravno-pravne poslove obavlja upravne i stručne poslove u vezi s priznavanjem statusa i pripadajućih prava hrvatskim braniteljima iz Domovinskog rata i članovima njihovih obitelji, mirnodopskim vojnim invalidima i stradalim pirotehničarima, kao i članovima njihovih obitelji; civilnim žrtvama iz Domovinskog rata, pruža zaštitu sudionicima Drugog svjetskog rata, vojnim i civilnim invalidima Drugog svjetskog rata, osobama stradalim u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji te osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija i sustavno prati stanja u vezi s društvenim i socijalnim položajem i zaštitom žrtava i sudionika rata.

Sektor obavlja upravne i stručne poslove u vezi s izradom nacrta prijedloga Zakona o pravima hrvatskih branitelja iz Domovinskog rata i članova njihovih obitelji, Zakona o zaštiti vojnih i civilnih invalida rata i drugih zakona, te ostalih propisa koje Vlada Republike Hrvatske ili ministar donosi za izvršenje zakona: pravilnika, naredbi i naputaka. Prati sve propise iz djelokruga drugih ministarstava u kojima su regulirana prava hrvatskih branitelja iz Domovinskog rata i članova njihovih obitelji, mirnodopskih vojnih invalida i članova njihovih obitelji, stradalih pirotehničara i članova njihovih obitelji, civilnih žrtava Domovinskog rata, sudionika Drugog svjetskog rata, vojnih i civilnih invalida Drugog svjetskog rata i osoba stradalih u obavljanju obvezne vojne službe od 15. svibnja 1945. do 17. kolovoza 1990. godine, te članovima njihovih obitelji, i osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija i surađuje s drugim ministarstvima dajući mišljenje na nacrt prijedloga zakona. Prati stanje u primjeni i provedbi Zakona o pravima hrvatskih branitelja iz Domovinskog rata i članova njihovih obitelji i Zakona o zaštiti vojnih i civilnih invalida rata i drugih propisa iz djelokruga Sektora i predlaže izmjene i dopune. Izrađuje prijedlog programa za stručna savjetovanja u vezi primjene propisa iz djelokruga Sektora. Organizira edukaciju djelatnika prvostupanjskih tijela koji primjenjuju propise iz ove oblasti kao opće odredbe postupka kod rješavanja u upravnim stvarima priznavanja statusa i prava iz nadležnosti Sektora.

Sektor daje stručna mišljenja o ugovorima i sporazumima dostavljenim ministru na potpis iz djelokruga Sektora, te stručna mišljenja na nacrte prijedloga zakona i prijedloge drugih propisa iz djelokruga drugih ministarstava i tijela državne uprave. Koordinira izradu propisa iz nadležnosti Ministarstva i druge aktivnosti s ciljem usklađivanja pravnih propisa iz svih područja koja su u nadležnosti Ministarstva, prati zakonodavstvo Europske unije, te inicira i predlaže izmjene i donošenje zakona i drugih propisa u skladu s propisima Europske unije. Izrađuje obrasce teza i prethodne procjene prije izrade propisa, te provodi postupak procjene učinaka propisa. Istražuje i prikuplja relevantne podatke i poduzima nenormativne aktivnosti odnosno koordinira svim aktivnostima vezanim za postupak donošenja propisa iz nadležnosti Ministarstva. Priprema propise, prati i koordinira poslove vezane za postupak savjetovanja s dionicima zainteresirane javnosti u postupcima donošenja zakona i drugih propisa. Izrađuje odgovore na zastupnička pitanja iz nadležnosti Sektora.

Sektor obavlja stručne poslove vezane za davanje preporuka za prijam u hrvatsko državljanstvo hrvatskim braniteljima iz Domovinskog rata i članovima obitelji smrtno stradalog, zatočenog ili nestalog hrvatskog branitelja iz Domovinskog rata.

Sektor sudjeluje u izradi strateškog plana Ministarstva u dijelu definiranja ciljeva, načina ostvarenja i pokazatelja uspješnosti koji se odnose na njegovo područje rada, prati ispunjavanje postavljenih ciljeva te osigurava informacije za redovito polugodišnje i godišnje izvještavanje o postignutim rezultatima iz svog područja rada, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima voditelja za FMC u Ministarstvu. Analizira postojeće stanje u području priznavanja statusa i prava navedenog kruga korisnika prava kako bi programi utvrđeni državnim proračunom Republike Hrvatske odražavali utvrđene posebne ciljeve iz Strateškog plana, a načini ostvarivanja proračunske aktivnosti te postigla međusobna povezanost strateškog i proračunskog planiranja. Odgovoran je za ispunjavanje postavljenih ciljeva, za pravovremeno i točno informiranje o postignutim rezultatima procjenu učinka i vjerojatnosti rizika, praćenje rizika i pravovremeno i točno izvješćivanje o njima.

Sektor predlaže Godišnji plan rada Sektora s programima iz djelokruga rada Sektora koji se planiraju izvršiti u idućoj godini te je odgovoran za efikasno, ekonomično i efektivno izvršavanje toga plana. Sudjeluje u izradi Financijskog plana Ministarstva u vezi s realizacijom općeg i posebnog cilja (Skrb za hrvatske branitelje iz Domovinskog rata i članove njihovih obitelji i općim ciljem – Primjereno zadovoljavanje potreba invalida Drugog svjetskog rata i njihovih obitelji) utvrđenog Strateškim planom Ministarstva. Prati provedbu programa iz Financijskog plana Ministarstva iz nadležnosti Sektora, kao i alokaciju sredstava za program isplate trajnih prava navedenom krugu korisnika, na način da sredstva omogućuju provedbu aktivnosti planiranih Godišnjim planom. Predlaže Glavnom tajništvu mjesečnu dinamiku potrebnih sredstava za trajna prava priznata izvršnim rješenjem, za izvršavanje pravomoćnih sudskih presuda te za rad povjerenstava čiji rad prati i koordinira u okviru svoje nadležnosti. Odgovoran je pomoćniku ministra za predloženu dinamiku potrebnih sredstava.

Sektor provodi kontrolu zakonitosti prvostupanjskih rješenja putem revizije prvostupanjskih rješenja. Revizija je, u okviru Financijskog upravljanja i kontrola koje se provode u Ministarstvu, prethodna kontrola u smislu propisa o sustavu unutarnjih financijskih kontrola u javnom sektoru. Po službenoj dužnosti obavlja reviziju prvostupanjskih rješenja kojima se utvrđuje status člana obitelji smrtno stradaloga hrvatskog branitelja iz Domovinskog rata, i pravo na obiteljsku invalidninu, pravo na povećanu obiteljsku invalidninu, pravo na uvećanu obiteljsku invalidninu, status člana obitelji zatočenoga ili nestaloga hrvatskog branitelja iz Domovinskog rata i novčanu naknadu u iznosu obiteljske invalidnine, povećane obiteljske invalidnine i uvećane obiteljske invalidnine, status HRVI iz Domovinskog rata i pravo na osobnu invalidninu, doplatak za njegu i pomoć druge osobe, ortopedski doplatak, posebni doplatak, doplatak za pripomoć u kući i rješenja kojim se dodjeljuje osobni automobil HRVI iz Domovinskog rata I. skupine. Po službenoj dužnosti obavlja reviziju prvostupanjskih rješenja kojima se priznaje status i prava mirnodopskim vojnim invalidima i članovima njihovih obitelji, kao i reviziju prvostupanjskih rješenja kojima se priznaje status i prava stradalih pirotehničara i članovima njihovih obitelji. Po službenoj dužnosti obavlja reviziju prvostupanjskih rješenja kojima se priznaje status i prava civilnim žrtvama iz Domovinskog rata, sudionicima Drugog svjetskog rata, vojnim i civilnim invalidima Drugog svjetskog rata, osobama stradalim u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji, te osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija. Rješava o pravnim lijekovima protiv prvostupanjskih i drugostupanjskih rješenja o statusima i pripadajućim pravima hrvatskih branitelja iz Domovinskog rata, MVI, stradalih pirotehničara kao i članovima njihovih obitelji, civilnim žrtvama iz Domovinskog rata, sudionicima Drugog svjetskog rata, vojnim i civilnim invalidima Drugog svjetskog rata, osobama stradalim u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji, te osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija. Surađuje s jedinstvenim tijelom nadležnim za vještačenje koje obavlja medicinska vještačenja u slučajevima propisanim Zakonom o pravima hrvatskim branitelja iz Domovinskog rata i članova njihovih obitelji, Zakonom o zaštiti vojnih i civilnih invalida rata, te drugim propisima odnosno priprema i obrađuje predmete za medicinsko vještačenje. Izrađuje odgovore na tužbe na traženje upravnih sudova u prvom stupnju i Ustavnog suda Republike Hrvatske vezano za upravni spor ili ocjenu ustavnosti ili zakonitosti propisa u nadležnosti ovog Sektora, te odgovore na žalbe na traženje Visokog upravnog suda Republike Hrvatske. Provodi naknadne kontrole putem nadzora nad zakonitošću rada prvostupanjskih tijela u okviru nadležnosti iz Zakona.

Sektor vodi evidenciju o broju i načinu rješavanja upravnih stvari priznavanja statusa i prava hrvatskih branitelja iz Domovinskog rata i članova njihovih obitelji, stradalih pirotehničara i članova njihovih obitelji, o statusima i pravima ostvarenih po Zakonu o zaštiti vojnih i civilnih invalida rata, te vodi Registar civilnih stradalnika Domovinskog rata. Analizira i obrađuje prikupljene podatke te izrađuje izvješća za čelnika tijela i Ministarstvo uprave. Izrađuje analize i izvješća o priznatim statusima i pravima iz nadležnosti Ministarstva te predlaže čelniku Ministarstva mjere za postupanje. Vodi evidenciju o priznatim pravima pripadnika Hrvatskog vijeća obrane i članova njihovih obitelji radi provođenja mjera za usklađivanje sa Zakonom o pravima hrvatskih branitelja iz Domovinskog rata i članova njihovih obitelji i Ugovora između Republike Hrvatske i Bosne i Hercegovine o suradnji na području prava stradalnika rata u Bosni i Hercegovini koji su bili pripadnici Hrvatskog vijeća obrane i članova njihovih obitelji.

Sektor vodi Registar hrvatskih branitelja iz Domovinskog rata koji je temelj za ostvarivanje prava iz Zakona o pravima hrvatskih branitelja iz Domovinskog rata i članova njihovih obitelji, te izdaje potvrde o činjenicama o kojima se vodi službena evidencija u Registru hrvatskih branitelja iz Domovinskog rata.

Sektor obavlja kontrolu zakonitosti ostvarenih prava i postupa po prijavama fizičkih i pravnih osoba u kojima se iznosi sumnja u zakonito ostvarivanje statusa i prava sukladno Zakonu o pravima hrvatskih branitelja iz Domovinskog rata i članova njihovih obitelji te Zakonu o zaštiti vojnih i civilnih invalida rata. Zajedno s Ministarstvom unutarnjih poslova i Ministarstvom obrane surađuje na provjeri dokumentacije relevantne za priznavanje određenog statusa i prava, kada postoji sumnja u vjerodostojnost iste. Surađuje s Ministarstvom unutarnjih poslova, Ravnateljstvom policije te Ministarstvom obrane i Državnim odvjetništvom Republike Hrvatske tijekom i nakon provođenja kriminalističkih istraživanja u svom djelokrugu rada. Surađuje s Povjerenstvom za reviziju ocjene invalidnosti u smislu dodatne kontrole zakonitosti ostvarenih prava, te u postupku priznavanja prava iz mirovinskog osiguranja prema Zakonu o pravima hrvatskih branitelja iz Domovinskog rata i članova njihovih obitelji. Surađuje s Hrvatskim zavodom za mirovinsko osiguranje u smislu razmjene podataka o ostvarenim pravima iz Zakona o hrvatskim braniteljima iz Domovinskog rata i članova njihovih obitelji.

Sektor obavlja stručne poslove u građanskim, kaznenim i ovršnim postupcima i zastupa Ministarstvo upravnim sporovima iz nadležnosti ovoga Ministarstva. Surađuje s pravosudnim tijelima Republike Hrvatske u građanskim i kaznenim postupcima iz nadležnosti ovoga Ministarstva. Izrađuje očitovanje na zahtjev Državnog odvjetništva Republike Hrvatske i Pučkog pravobranitelja Republike Hrvatske te drugih pravobranitelja, vezano za predmete iz upravnog postupka. Na zahtjev Državnog odvjetništva Republike Hrvatske izrađuje odgovore na tužbe, žalbe, izvanredne pravne lijekove te druga očitovanja u građanskim, kaznenim i ovršnim postupcima. Izrađuje odgovore na tužbe na traženje upravnih sudova u prvom stupnju i na traženje Državnog odvjetništva Republike Hrvatske vezano za upravni spor. Izrađuje odgovore na žalbe na traženje Visokog Upravnog suda Republike Hrvatske. Izrađuje prijedlog zahtjeva Državnom odvjetništvu Republike Hrvatske za izvanredno preispitivanje zakonitosti pravomoćne sudske odluke upravnih sudova ili Visokog Upravnog suda Republike Hrvatske. Prikuplja, obrađuje podatke i vodi evidenciju o tužbama u građanskim, kaznenim i ovršnim postupcima i upravnim sporovima.

Sektor pruža pravnu i stručnu pomoć za ostvarivanje prava po Zakonu o pravima hrvatskih branitelja iz Domovinskog rata i članova njihovih obitelji, Zakonu o zaštiti vojnih i civilnih invalida rata i drugih propisa te postupa po svim podnescima, zahtjevima i pritužbama koji se odnose na pitanja ostvarivanja tih prava.

Sektor sistematizira i analizira prikupljene podatke iz evidencija koje vodi i izrađuje tromjesečna, polugodišnja i godišnja izvješća. Sektor obavlja i druge poslove koji su mu stavljeni u nadležnost posebnim zakonom ili drugim propisima.

Za obavljanje poslova iz djelokruga Sektora za upravno-pravne poslove ustrojavaju se četiri službe:

4.1.1. Služba za statuse i prava;

4.1.2. Služba za europsko pravo i praćenje primjene propisa;

4.1.3. Služba za normativnu djelatnost;

4.1.4. Služba za suradnju s pravosudnim tijelima i nadzor.«.

Članak 35.

Naslov iznad članka 26.mijenja se i glasi:

»4.1.1. Služba za statuse i prava«.

Članak 36.

Članak 26. mijenja se i glasi:

»Služba za statuse i prava obavlja upravne i stručne poslove u vezi s priznavanjem statusa i pripadajućih prava hrvatskim braniteljima iz Domovinskog rata i članovima njihovih obitelji, mirnodopskim vojnim invalidima i stradalim pirotehničarima, kao i članovima njihovih obitelji; civilnim žrtvama iz Domovinskog rata, pruža zaštitu sudionicima Drugog svjetskog rata, vojnim i civilnim invalidima Drugog svjetskog rata, osobama stradalim u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji te osobama stradalim pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija i sustavno prati stanja u vezi s društvenim i socijalnim položajem i zaštitom žrtava i sudionika rata.

Služba provodi kontrolu zakonitosti prvostupanjskih rješenja putem drugostupanjskog postupka revizije priznatih statusa i prava hrvatskih branitelja iz Domovinskog rata, prava članova njihovih obitelji, te vojnih i civilnih invalida rata, odnosno rješava o pravnim lijekovima protiv prvostupanjskih i drugostupanjskih rješenja o tim statusima i pravima.

Služba surađuje s jedinstvenim tijelom nadležnim za vještačenje koje obavlja medicinska vještačenja u propisanim slučajevima odnosno postupcima stjecanja statusa i prava iz djelokruga Službe, odnosno priprema i obrađuje predmete za medicinsko vještačenje.

Služba vodi evidenciju o broju i načinu rješavanja upravnih stvari priznavanja statusa i prava hrvatskih branitelja iz Domovinskog rata i članova njihovih obitelji, te vojnih i civilnih žrtava rata. Analizira i obrađuje prikupljene podatke te izrađuje izvješća za čelnika tijela i Ministarstvo uprave odnosno čelniku Ministarstva mjere za postupanje.

Služba vodi Registar hrvatskih branitelja iz Domovinskog rata koji je temelj za ostvarivanje prava iz Zakona o pravima hrvatskih branitelja iz Domovinskog rata i članova njihovih obitelji te za dodjelu udjela u Fondu hrvatskih branitelja iz Domovinskog rata i članova njihovih obitelji, a na temelju službenih podataka koji se dostavljaju iz nadležnih ministarstava. Izdaje potvrde o činjenicama o kojima se vodi službena evidencija u Registru hrvatskih branitelja iz Domovinskog rata. Vrši unos i vodi evidenciju pravnih nasljednika nakon smrti hrvatskog branitelja iz Domovinskog rata, te surađuje s nadležnim tijelima državne uprave u svrhu koordinacije i usklađivanja podataka o kojima vodi evidenciju.

Služba sustavno prati stanja u vezi s društvenim i socijalnim položajem i zaštitom žrtava i sudionika rata, izrađuje analitičke, koncepcijske i druge stručne podloge te predlaže mjere od značenja za njihovu zaštitu. Prikuplja podatke i vodi Registar civilnih stradalnika Domovinskog rata te surađuje s nadležnim tijelima državne uprave u svrhu koordinacije i usklađivanja podataka o kojima vodi evidenciju.

Služba obavlja poslove izrade strateškog plana Ministarstva te obavlja sve druge poslove koji su joj stavljeni u nadležnost u svrhu strateškog planiranja. Služba sudjeluje u izradi Financijskog plana Ministarstva u području rada Sektora.

Služba sudjeluje u izradi propisa u vezi s poslovima iz svoje nadležnosti.

Služba obavlja i druge poslove koji su joj stavljeni u nadležnost posebnim zakonom ili drugim propisima.

Za obavljanje poslova Službe za statuse i prava ustrojavaju se odjeli:

4.1.1.1. Odjel za statuse i prava hrvatskih branitelja iz Domovinskog rata;

4.1.1.2. Odjel za vojne i civilne stradalnike rata.«.

Članak 37.

Naslov iznad članka 27. mijenja se i glasi:

»4.1.1.1. Odjel za statuse i prava hrvatskih branitelja iz Domovinskog rata«.

Članak 38.

Članak 27. mijenja se i glasi:

»Odjel za statuse i prava hrvatskih branitelja iz Domovinskog rata obavlja upravne i stručne poslove u vezi s priznavanjem statusa i pripadajućih prava hrvatskim braniteljima iz Domovinskog rata i članovima njihovih obitelji.

Odjel provodi kontrolu zakonitosti prvostupanjskih rješenja putem drugostupanjskog postupka revizije priznatih statusa i prava ostvarenim sukladno Zakonu o pravima hrvatskih branitelja iz Domovinskog rata i članova njihovih obitelji te rješava o pravnim lijekovima protiv prvostupanjskih i drugostupanjskih rješenja o statusima i pripadajućim pravima korisnika, sukladno Zakonu. Izrađuje odgovore na tužbe na traženje upravnih sudova, vezano za upravne sporove iz nadležnosti odjela, te donosi rješenja sukladno uputama i pravnim shvaćanjima navedenim u presudama.

Odjel sustavno prati stanja u vezi s društvenim i socijalnim položajem i zaštitom korisnika prava te izrađuje analitičke, koncepcijske i druge stručne podloge odnosno predlaže mjere od značenja za njihovu zaštitu.

Odjel vodi evidenciju o broju i načinu rješavanja upravnih stvari priznavanja statusa i prava korisnika iz svoje nadležnosti. Analizira i obrađuje prikupljene podatke te izrađuje izvješća za čelnika tijela i Ministarstvo uprave odnosno predlaže čelniku Ministarstva mjere za postupanje.

Odjel surađuje s jedinstvenim tijelom nadležnim za vještačenje koje obavlja medicinska vještačenja u propisanim slučajevima odnosno postupcima stjecanja statusa i prava korisnika iz djelokruga Odjela, odnosno priprema i obrađuje predmete za medicinsko vještačenje, te pribavlja nalaze i mišljenja tog tijela. Pribavlja očitovanje jedinstvenog tijela nadležnog za vještačenje o navodima upravnih sudova u prvom stupnju ili Visokog Upravnog suda Republike Hrvatske odnosno iznijetim u presudama tih sudova o postotku oštećenja organizma te drugim pitanjima o kojima je to potrebno.

Odjel vodi Registar hrvatskih branitelja iz Domovinskog rata koji je temelj za ostvarivanje prava iz Zakona o pravima hrvatskih branitelja iz Domovinskog rata i članova njihovih obitelji te za dodjelu udjela u Fondu hrvatskih branitelja iz Domovinskog rata i članova njihovih obitelji, a na temelju službenih podataka koji se dostavljaju iz nadležnih ministarstava. Izdaje potvrde o činjenicama o kojima se vodi službena evidencija u Registru hrvatskih branitelja iz Domovinskog rata. Vrši unos i vodi evidenciju pravnih nasljednika nakon smrti hrvatskog branitelja iz Domovinskog rata, te surađuje s nadležnim tijelima državne uprave u svrhu koordinacije i usklađivanja podataka o kojima vodi evidenciju.

Odjel sudjeluje u izradi propisa u vezi s poslovima iz svoje nadležnosti.

Odjel obavlja i druge poslove koji su mu stavljeni u nadležnost posebnim zakonom ili drugim propisima.«.

Članak 39.

Naslov iznad članka 28. mijenja se i glasi:

»4.1.1.2. Odjel za vojne i civilne stradalnike rata«.

Članak 40.

Članak 28. mijenja se i glasi:

»Odjel za vojne i civilne stradalnike rata obavlja upravne i druge stručne poslove zaštite civilnih žrtava iz Domovinskog rata, mirnodopskih invalida rata, sudionika Drugog svjetskog rata, vojnih i civilnih invalida Drugog svjetskog rata, osoba stradalih u obavljanju obvezne vojne službe od 15. svibnja 1945. do 17. kolovoza 1990. godine i članova njihovih obitelji, te drugih stradalnika rata, kao i osoba stradalih pri obavljanju vojnih i redarstvenih dužnosti u stranoj zemlji u okviru mirovnih snaga.

Odjel sustavno prati stanja u vezi s društvenim i socijalnim položajem i zaštitom žrtava i sudionika rata, izrađuje analitičke, koncepcijske i druge stručne podloge te predlaže mjere od značenja za njihovu zaštitu.

Odjel provodi drugostupanjski upravni postupak po reviziji te pravnim lijekovima protiv prvostupanjskih i drugostupanjskih rješenja iz područja zaštite sudionika Drugog svjetskog rata, civilnih i vojnih invalida toga rata, mirnodopskih vojnih invalida te članova njihovih obitelji, iz područja zaštite civilnih invalida iz Domovinskog rata i članova njihovih obitelji. Sudjeluje u realizaciji psihosocijalne pomoći za civilne žrtve iz Domovinskog rata i članove njihovih obitelji. Surađuje s vladinim i nevladinim organizacijama u cilju pružanja pomoći i predlaganja mjera za unaprjeđenje skrbi o civilnih stradalnicima Domovinskog rata i članova njihovih obitelji.

Odjel surađuje s jedinstvenim tijelom nadležnim za vještačenje koje obavlja medicinska vještačenja u propisanim slučajevima odnosno postupcima stjecanja statusa i prava korisnika iz djelokruga Odjela, odnosno priprema i obrađuje predmete za medicinsko vještačenje, te pribavlja nalaze i mišljenja tog tijela. Pribavlja očitovanje jedinstvenog tijela nadležnog za vještačenje o navodima upravnih sudova u prvom stupnju ili Visokog Upravnog suda Republike Hrvatske odnosno iznijetim u presudama tih sudova o postotku oštećenja organizma te drugim pitanjima o kojima je to potrebno.

Odjel prikuplja podatke i vodi Registar civilnih stradalnika Domovinskog rata, te vodi evidenciju o izvršenim isplatama i o broju i strukturi korisnika, te izrađuje financijska, statistička i druga izvješća.

Odjel sudjeluje u izradi propisa u vezi s poslovima iz svoje nadležnosti.

Odjel obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 41.

Naslov iznad članka 29. mijenja se i glasi:

»4.1.2. Služba za europsko pravo i praćenje primjene propisa«.

Članak 42.

Članak 29. mijenja se i glasi:

»Služba za europsko pravo i praćenje primjene propisa prati stanje u primjeni i provedbi Zakona o pravima hrvatskih branitelja iz Domovinskog rata i članova njihovih obitelji, Zakona o zaštiti vojnih i civilnih invalida rata i drugih propisa iz djelokruga Sektora, te predlaže izmjene i dopune. Prati i sve druge, nacionalne i europske propise koji se odnose na djelokrug Sektora odnosno krug korisnika prava iz djelokruga Sektora. Daje mišljenje i upute radi jedinstvene primjene zakona i rješavanja poteškoća u primjeni zakona.

Služba priprema, prati i koordinira postupke savjetovanja s dionicima zainteresirane javnosti u postupcima donošenja zakona te drugih propisa i akata. Izrađuje prijedlog programa za stručna savjetovanja u svezi primjene propisa iz djelokruga Sektora i provodi program savjetovanja i edukacije u svezi primjene propisa iz djelokruga Sektora. Organizira edukaciju i pruža stručnu pomoć prvostupanjskim tijelima u svezi primjene propisa iz djelokruga Sektora, izrađuje prijedlog programa za stručna savjetovanja i provodi program savjetovanja i edukacije u svezi primjene propisa iz djelokruga Sektora. Organizira tematske tribine o provedbi pojedinih odredaba novih zakonskih propisa koji su neophodni u radu djelatnika prvostupanjskih tijela koji rješavaju u pravnim stvarima iz ove oblasti.

Služba prati zakonodavstvo Europske unije te inicira i predlaže izmjene i donošenje zakona i drugih propisa u skladu s propisima Europske unije.

Služba obavlja stručne poslove vezane za davanje preporuka za prijam u hrvatsko državljanstvo hrvatskim braniteljima iz Domovinskog rata i članovima obitelji smrtno stradalog, zatočenog ili nestalog hrvatskog branitelja iz Domovinskog rata.

Služba obavlja poslove izrade strateškog plana Ministarstva te obavlja sve druge poslove koji su joj stavljeni u nadležnost u svrhu strateškog planiranja. Služba sudjeluje u izradi Financijskog plana Ministarstva u području rada Sektora.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 43.

Naslov iznad članka 30. mijenja se i glasi:

»4.1.3. Služba za normativnu djelatnost«.

Članak 44.

Članak 30. mijenja se i glasi:

»Služba za normativnu djelatnosti obavlja upravne i druge stručne poslove u vezi s izradom nacrta prijedloga Zakona o pravima hrvatskih branitelja iz Domovinskog rata i članova njihovih obitelji, Zakona o zaštiti vojnih i civilnih invalida rata i drugih zakona, te ostalih propisa koje Vlada Republike Hrvatske ili ministar donosi za izvršenje zakona: pravilnika, naredbi i naputaka. Izrađuje nacrte odluka i ugovora iz nadležnosti Sektora. Prati sve propise iz djelokruga drugih ministarstava, a u kojima su regulirana prava hrvatskih branitelja i članova njihovih obitelji, mirnodopskih vojnih invalida i članova njihovih obitelji, stradalih pirotehničara i članova njihovih obitelji, civilnih žrtava Domovinskog rata, sudionika Drugog svjetskog rata, vojnih i civilnih invalida Drugog svjetskog rata i osoba stradalih u obavljanju obvezne vojne službe od 15. svibnja 1945. do 17. kolovoza 1990. godine i članovima njihovih obitelji, te stradalih pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija, te surađuje s drugim ministarstvima dajući mišljenje na nacrte prijedloga zakona. Izrađuje prijedloge ugovora i sporazuma iz djelokruga Sektora, te izrađuje odgovore na zastupnička pitanja, te odgovore na prijedloge za ocjenu ustavnosti ili zakonitosti propisa na traženje Ustavnog suda Republike Hrvatske.

Služba priprema, prati i koordinira postupke izrade propisa, izrađuje godišnji plan normativnih aktivnosti, izrađuje obrasce teza i prethodne procjene, te provodi postupak procjene učinaka propisa odnosno donosi odluke o propisima na temelju dokaza i prikupljenih relevantnih podataka u postupku odabira najboljeg rješenja za donošenje propisa. Istražuje i prikuplja relevantne podatke i poduzima nenormativne aktivnosti odnosno koordinira svim aktivnostima vezanim za postupak donošenja propisa iz nadležnosti Ministarstva. Priprema propise i prati postupke savjetovanja s dionicima zainteresirane javnosti u postupcima donošenja zakona te drugih propisa i akata.

Služba obavlja poslove izrade strateškog plana Ministarstva te obavlja sve druge poslove koji su joj stavljeni u nadležnost u svrhu strateškog planiranja. Služba sudjeluje u izradi Financijskog plana Ministarstva u području rada Sektora.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 45.

U članku 31. stavak 1. mijenja se i glasi:

»Služba obavlja stručne poslove u građanskim, kaznenim i ovršnim postupcima i zastupa Ministarstvo u upravnim sporovima iz nadležnosti ovoga Ministarstva. Surađuje s pravosudnim tijelima Republike Hrvatske u građanskim i kaznenim postupcima iz nadležnosti ovoga Ministarstva. Izrađuje očitovanje na zahtjev Državnog odvjetništva Republike Hrvatske i Pučkog pravobranitelja Republike Hrvatske te drugih pravobranitelja, vezano za predmete iz upravnog postupka. Na zahtjev Državnog odvjetništva Republike Hrvatske izrađuje odgovore na tužbe, žalbe, izvanredne pravne lijekove te druga očitovanja u građanskim, kaznenim i ovršnim postupcima. Izrađuje odgovore na tužbe na traženje upravnih sudova u prvom stupnju i na traženje Državnog odvjetništva Republike Hrvatske vezano za upravni spor. Izrađuje odgovore na žalbe na traženje Visokog Upravnog suda Republike Hrvatske. Izrađuje prijedlog zahtjeva Državnom odvjetništvu Republike Hrvatske za izvanredno preispitivanje zakonitosti pravomoćne sudske odluke upravnih sudova ili Visokog Upravnog suda Republike Hrvatske. Zastupa Ministarstvo u postupcima po tužbama protiv Ministarstva pred upravnim sudovima u prvom stupnju. Prikuplja, obrađuje podatke i vodi evidenciju o tužbama u građanskim, kaznenim i ovršnim postupcima i upravnim sporovima.«.

Iza stavka 1. dodaje se novi stavak 2. koji glasi:

»Služba obavlja kontrolu zakonitosti ostvarenih prava i postupa po prijavama fizičkih i pravnih osoba u kojima se iznosi sumnja u zakonito ostvarivanje statusa i prava sukladno Zakonu o pravima hrvatskih branitelja iz Domovinskog rata i članova njihovih obitelji te Zakonu o zaštiti vojnih i civilnih invalida rata. Zajedno s Ministarstvom unutarnjih poslova i Ministarstvom obrane surađuje na provjeri dokumentacije relevantne za priznavanje određenog statusa i prava, kada postoji sumnja u vjerodostojnost iste. Surađuje s Ministarstvom unutarnjih poslova, Ravnateljstvom policije te Ministarstvom obrane i Državnim odvjetništvom Republike Hrvatske tijekom i nakon provođenja kriminalističkih istraživanja u svom djelokrugu rada. Surađuje s Povjerenstvom za reviziju ocjene invalidnosti u smislu dodatne kontrole zakonitosti ostvarenih prava, te u postupku priznavanja prava iz mirovinskog osiguranja prema Zakonu o pravima hrvatskih branitelja iz Domovinskog rata i članova njihovih obitelji. Surađuje s Hrvatskim zavodom za mirovinsko osiguranje u smislu razmjene podataka o ostvarenim pravima iz Zakona o pravima hrvatskih branitelja iz Domovinskog rata i članova njihovih obitelji. Pruža pravnu i stručnu pomoć korisnicima prava, te postupa po podnescima, zahtjevima i pritužbama koje se odnose na pitanja ostvarivanja prava. Prikuplja, obrađuje podatke i vodi evidenciju o priznatim pravima pripadnika Hrvatskog vijeća obrane i članova njihovih obitelji radi provođenja mjera za usklađivanje sa Zakonom o pravima hrvatskih branitelja iz Domovinskog rata i članova njihovih obitelji i Ugovorom između Republike Hrvatske i Bosne i Hercegovine o suradnji na području prava stradalnika rata u Bosni i Hercegovini koji su bili pripadnici Hrvatskog vijeća obrane i članova njihovih obitelji. Surađuje s Hrvatskim zavodom za mirovinsko osiguranje u vezi ostvarivanja mirovinskih prava pripadnika Hrvatskog vijeća obrane i članova njihovih obitelji prema navedenom međudržavnom Ugovoru. Prati rad Povjerenstva za reviziju ocjena invalidnosti u postupku priznavanja mirovinskih prava pripadnika Hrvatskog vijeća obrane i članova njihovih obitelji.«.

Dosadašnji stavci 2., 3. i 4. postaju stavci 3., 4. i 5.

Članak 46.

Članak 32. mijenja se i glasi:

»Odjel za suradnju s pravosudnim tijelima obavlja potrebne stručne poslove u građanskim, kaznenim i ovršnim postupcima i zastupa Ministarstvo upravnim sporovima iz nadležnosti ovoga Ministarstva. Surađuje s pravosudnim tijelima Republike Hrvatske u građanskim i kaznenim postupcima iz nadležnosti ovoga Ministarstva.

Odjel izrađuje očitovanje na zahtjev Državnog odvjetništva Republike Hrvatske i Pučkog pravobranitelja Republike Hrvatske te drugih pravobranitelja, a vezano za predmete iz upravnog postupka. Na zahtjev Državnog odvjetništva Republike Hrvatske izrađuje odgovore na tužbe, žalbe, izvanredne pravne lijekove te druga očitovanja u građanskim, kaznenim i ovršnim postupcima. Izrađuje odgovore na tužbe na traženje upravnih sudova u prvom stupnju i na traženje Državnog odvjetništva Republike Hrvatske vezano za upravni spor. Izrađuje odgovore na žalbe na traženje Visokog Upravnog suda Republike Hrvatske. Izrađuje prijedlog zahtjeva Državnom odvjetništvu Republike Hrvatske za izvanredno preispitivanje zakonitosti pravomoćne sudske odluke upravnih sudova ili Visokog Upravnog suda. Zastupa Ministarstvo u postupcima po tužbama protiv Ministarstva pred upravnim sudovima u prvom stupnju. Vodi evidencije o tužbama u građanskim, kaznenim i ovršnim postupcima, te izvještava čelnika Ministarstva o pokrenutim parnicama i presudama. Izrađuje izvješća o visini protupravno primljenih iznosa za koje je u tijeku postupak povrata.

Odjel obavlja i druge poslove koji su mu stavljeni u nadležnost posebnim zakonom ili drugim propisima.«.

Članak 47.

U članku 33. stavak 2. mijenja se i glasi:

»Odjel izrađuje prijedlog programa za stručna savjetovanja u vezi primjene propisa iz djelokruga Sektora. Postupa po prijavama fizičkih i pravnih osoba u kojima se iznosi sumnja u zakonito ostvarivanje statusa i prava, provjerava u službenoj evidenciji Ministarstva ostvarena prava osoba koje se prijavljuju i dostavlja prijave na nadležno postupanje Ministarstvu unutarnjih poslova, Ravnateljstvu policije. Pribavlja upravne spise od nadležnog prvostupanjskog tijela radi kontrole zakonitosti ostvarenih prava. Prikuplja podatke o ostvarenim pravima i dostavlja ih nadležnom državnom odvjetništvu odnosno policijskoj upravi. Obavlja uvid u upravne spise u kojima policijska uprava obavlja kriminalističku provjeru i za koje potražuje dodatne informacije te nakon uvida, dostavlja prikupljene podatke policijskoj upravi. Traži od Ministarstva obrane kriminalističku provjeru statusa hrvatskih branitelja iz Domovinskog rata ili okolnosti stradavanja, u okviru njihove nadležnosti. Surađuje s Povjerenstvom za reviziju ocjene invalidnosti u smislu dodatne kontrole zakonitosti ostvarenih prava. Od medicinskih ustanova u kojima je izdana određena medicinska dokumentacija traži očitovanja o vjerodostojnosti iste te, ovisno o njihovom očitovanju, traži od Ministarstva unutarnjih poslova kriminalističku obradu te iste dokumentacije. Surađuje s Hrvatskim zavodom za mirovinsko osiguranje u smislu razmjene podataka o ostvarenim pravima iz Zakona o hrvatskim braniteljima iz Domovinskog rata i članova njihovih obitelji. Surađuje s Ministarstvom unutarnjih poslova, Ravnateljstvom policije te Ministarstvom obrane i Državnim odvjetništvom Republike Hrvatske tijekom i nakon provođenja kriminalističkih istraživanja u svom djelokrugu rada. Surađuje s ustrojstvenim jedinicama Ministarstva unutarnjih poslova i Ministarstva obrane prilikom provjere dokumentacije koja je bila osnova za priznavanje statusa i prava gdje postoji osnovana sumnja da takva dokumentacija nije vjerodostojna. Surađuje s Povjerenstvom za reviziju ocjene invalidnosti u postupku priznavanja prava iz mirovinskog osiguranja prema Zakonu o pravima hrvatskih branitelja iz Domovinskog rata i članova njihovih obitelji.«.

U stavku 5. točka 3. briše se.

Dosadašnje točke 4., 5., 6. i 7. postaju točke 3., 4., 5. i 6.

Članak 48.

Članak 34. mijenja se i glasi:

»Sektor za stambeno zbrinjavanje obavlja upravne i druge stručne poslove vezano za problematiku stambenog zbrinjavanja članova obitelji smrtno stradaloga, umrloga, zatočenoga ili nestaloga hrvatskoga branitelja i HRVI iz Domovinskoga rata, zaprima u postupak njihove zahtjeve za dodjelu stana i kredita odnosno na financijsku potporu za kupnju ili izgradnje prve nekretnine, te za subvenciju na kamate za kredite u komercijalnim bankama do visine tržišne kamate, donosi u upravnom postupku rješenja o pravu na dodjelu stana i stambenog kredita, te na financijsku potporu; surađuje s drugim tijelima državne uprave te jedinicama lokalne i područne (regionalne) samouprave poradi učinkovite provedbe i ostvarivanja prava na stambeno zbrinjavanje; izrađuje jedinstvene Liste reda prvenstva osoba koje ostvaruju pravo na stambeno zbrinjavanje, oglašava i objavljuje Liste reda prvenstva, pruža stručnu i pravnu pomoć pri ostvarivanju prava korisnika na ustupanje građevinskog zemljišta, komunalno uređenje i opremanje građevinskog zemljišta te ostvarivanju prava na oslobođenje od plaćanja priključaka na komunalnu infrastrukturu; pruža stručnu i pravnu pomoć pri realizaciji stambenih kredita, obavještava korisnike o uvjetima kreditne sposobnosti, procjenjuje nekretnine radi zasnivanja založnog prava te prati namjensko korištenje dodijeljenih stambenih kredita i financijskih potpora; ustrojava i organizira rad Stručne komisije i Stambene komisije te predlaže pravilnike i poslovnike o njihovom radu; rješava podneske, zahtjeve i pritužbe koji se odnose na pitanje ostvarivanja prava na stambeno zbrinjavanje; u suradnji s jedinicom lokalne samouprave brine se o osiguranju građevinskog zemljišta za izgradnju više stambenih jedinica za potrebe stambenog zbrinjavanja većeg broja korisnika prava; vodi evidenciju o podnesenim zahtjevima, dodijeljenim stanovima i stambenim kreditima te o imovini koja je dana na upravljanje Ministarstvu radi stambenog zbrinjavanja; korisnicima stanova u vlasništvu Republike Hrvatske, a pod upravljanjem Ministarstva branitelja, koji nisu kreditno sposobni omogućuje se korištenje stana putem zaštićene najamnine odnosno putem javnog najma; organizira upravljanje stambenim zgradama i stanovima preuzetim od drugih tijela državne uprave te gospodari sa istima; radi kvalitetnog i odgovarajućeg stambenog zbrinjavanja poduzima radnje oko uređenja stanova koji se nalaze pod njegovim upravljanjem; izdaje različite potvrde na temelju službenih evidencija; obavlja savjetodavnu i pravnu pomoć vezano za ostvarivanje svih prava koja se odnose na stambeno zbrinjavanje, a osobito glede ishođenja odgovarajuće dokumentacije; pruža savjetodavnu i pravnu pomoć korisnicima prava kod kupnje stanova ili kuća u vlastitoj organizaciji.

Sektor izrađuje nacrte ugovora i sporazuma te daje stručno mišljenje o ugovorima i sporazumima iz svoje nadležnosti dostavljenim ministru na potpis; izrađuje odgovore na zastupnička pitanja iz nadležnosti Sektora.

Sektor pruža potporu u provođenju postupka vezanog uz ostvarivanje prava na prilagodbu prilaza do zgrade i prilagodbu stana za hrvatske ratne vojne invalide iz Domovinskog rata s ograničenom sposobnosti kretanja.

Sektor sudjeluje u izradi Strateškog plana Ministarstva definiranjem ciljeva, načina ostvarivanja i pokazatelja uspješnosti, prati ispunjavanje postavljenih ciljeva te osigurava informacije za redovito polugodišnje i godišnje izvještavanje o postignutim rezultatima, utvrđuje rizike uzimajući u obzir definirane ciljeve, procjenjuje učinak i vjerojatnost rizika, postupa po rizicima, prati ih i izvješćuje o njima voditelja za FMC u Ministarstvu. Analizira postojeće stanje u području stambenog zbrinjavanja kako bi programi utvrđeni Državnim proračunom Republike Hrvatske odražavali utvrđene posebne ciljeve iz Strateškog plana, a načini ostvarivanja proračunske aktivnosti te kako bi se postigla međusobna povezanost strateškog i proračunskog planiranja. Odgovoran je za ispunjavanje postavljenih ciljeva, za pravovremeno i točno informiranje o postignutim rezultatima procjenu učinka i vjerojatnosti rizika, praćenje rizika i pravovremeno i točno izvješćivanje o njima.

Sektor sudjeluje u izradi Financijskog plana Ministarstva u vezi s realizacijom posebnog cilja utvrđenog Strateškim planom Ministarstva. Prati provedbu Financijskog plana Ministarstva za područje stambenog zbrinjavanja i predlaže Glavnom tajništvu Ministarstva mjesečnu dinamiku potrebnih sredstava te je odgovoran da planirana sredstva budu dostatna za isplatu priznatih prava.

Sektor surađuje sa Samostalnom službom za strateške inicijative i projekte Europske unije u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati nacionalne propise i pravila Europske unije, zakonsku regulativu i procedure vezane uz područje djelokruga Sektora.

Sektor obavlja i druge poslove koji su mu stavljeni u nadležnost posebnim zakonom ili drugim propisima.

Za obavljanje poslova iz djelokruga Sektora za stambeno zbrinjavanje ustrojavaju se:

4.2.1. Služba za dodjelu stanova, gospodarenje i fondove Europske unije;

4.2.2. Služba za dodjelu stambenih kredita i financijskih potpora;

4.2.3. Služba za pripremu i praćenje izgradnje i rekonstrukcije stambenih objekata i obavljanje stručnih izvida.«.

Članak 49.

Naslov iznad članka 35. mijenja se i glasi:

»4.2.1. Služba za dodjelu stanova, gospodarenje i fondove Europske unije«.

Članak 50.

Članak 35. mijenja se i glasi:

»Služba za dodjelu stanova, gospodarenje i fondove Europske unije zaprima zahtjeve za stambeno zbrinjavanje, prikuplja potrebnu dokumentaciju, ažurira spise predmeta, zaprima i rješava podneske, izdaje različite potvrde i obavijesti, donosi rješenja o pravu korisnika na odgovarajući vid stambenog zbrinjavanja – pravo na dodjelu stana, pravo na dodjelu stambenog kredita za kupnju korištenog stana ili kuće u vlasništvu Republike Hrvatske. Služba vodi evidenciju o podnesenim zahtjevima, dodijeljenim stanovima i stambenim kreditima te o imovini koja je dana na upravljanje Ministarstvu radi stambenog zbrinjavanja. Korisnicima stanova u vlasništvu Republike Hrvatske, a pod upravljanjem Ministarstva branitelja, koji nisu kreditno sposobni Služba omogućuje korištenje stana putem zaštićene najamnine odnosno putem javnog najma. Služba izrađuje nacrte ugovora o najmu stana, ugovora o kupoprodaji stana, te tabularne isprave i brisovna očitovanja te o navedenom vodi evidenciju. Služba izrađuje nacrte ugovora i sporazuma o prijenosu prava upravljanja nekretninama s drugim tijelima državne vlasti, daje stručno mišljenje o ugovorima i sporazumima iz svoje nadležnosti dostavljenim ministru na potpis te izrađuje odgovore na zastupnička pitanja iz nadležnosti Sektora. Služba vrši naplatu najamnine i otplate stanova, a radi prisilne naplate dugovanja surađuje s nadležnim pravosudnim tijelima. Služba organizira upravljanje stambenim zgradama i stanovima pod svojim upravljanjem te gospodari sa istima, plaća pričuvu i surađuje s upraviteljima zgrada. Služba provodi postupak i poduzima radnje radi povrata stanova na upravljanje Ministarstvu branitelja. Služba priprema sve radnje potrebne radi prijenosa prava upravljanja stanovima s drugih državnih tijela na Ministarstvo branitelja.

Služba pruža tehničku i administrativnu pomoć vezanu uz provođenje postupka utvrđivanja prava na prilagodbu prilaza do zgrade i prilagodbu stana za potrebe hrvatskih ratnih vojnih invalida iz Domovinskog rata s ograničenom sposobnosti kretanja.

Služba sudjeluje u izradi Strateškog plana Ministarstva, osobito u utvrđivanju načina ostvarivanja posebnih ciljeva. Sustavno prati i mjeri razine ispunjavanja utvrđenih posebnih ciljeva te prati pokazatelje uspješnosti. Sudjeluje u procesu upravljanja rizicima u vezi ostvarivanja prava na stambeno zbrinjavanje stradalnika iz Domovinskog rata i članova njihovih obitelji. Prikuplja podatke o utvrđenim rizicima, evidentira ih u Registar rizika i ažurira Registar rizika. Procjenjuje učinak i vjerojatnost rizika, postupa po rizicima i prati ih.

Služba sudjeluje u izradi Financijskog plana Ministarstva u vezi s realizacijom posebnog cilja utvrđenog Strateškim planom Ministarstva. Prati provedbu aktivnosti iz Financijskog plana Ministarstva iz nadležnosti Službe, kao i alokaciju sredstava za provođenje programa stambenog zbrinjavanja stradalnika iz Domovinskog rata i članova njihovih obitelji na način da sredstva omogućuju provedbu aktivnosti planiranih Godišnjim planom. Predlaže Službi za proračun i financije mjesečnu dinamiku potrebnih sredstava za provođenje programa stambenog zbrinjavanja.

Služba surađuje sa Samostalnom službom za strateške inicijative i projekte Europske unije u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati nacionalne propise i pravila Europske unije, zakonsku regulativu i procedure vezane uz područje djelokruga Sektora za stambeno zbrinjavanje.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 51.

Naslov iznad članka 36. mijenja se i glasi:

»4.2.2. Služba za dodjelu stambenih kredita i financijskih potpora«.

Članak 52.

Članak 36. mijenja se i glasi:

»Služba za dodjelu stambenih kredita i financijskih potpora zaprima zahtjeve za stambeno zbrinjavanje, prikuplja potrebnu dokumentaciju, ažurira spise predmeta, izrađuje i objavljuje Liste reda prvenstva, zaprima i rješava prigovore, podneske, izdaje različite potvrde i obavijesti, donosi rješenja o pravu korisnika na odgovarajući vid stambenog zbrinjavanja – pravo na dodjelu stana, pravo na dodjelu stambenog kredita odnosno pravo na financijsku potporu za kupnju ili izgradnje prve nekretnine, te za subvenciju na kamate za kredite u komercijalnim bankama do visine tržišne kamate.

Služba izrađuje jedinstvene Liste reda prvenstva osoba koje ostvaruju pravo na stambeno zbrinjavanje, oglašava i objavljuje Liste reda prvenstva. Služba pruža stručnu i pravnu pomoć pri realizaciji stambenih kredita, obavještava korisnike o uvjetima kreditne sposobnosti.

Služba pruža stručnu pomoć u postupcima ostvarivanja prava na građevinsko zemljište, oslobođenja od plaćanja dijela komunalnog doprinosa, te prava na komunalno opremanje te rješava sve podneske, zahtjeve i pritužbe koji se odnose na pitanja ostvarivanja navedenih prava.

Služba sudjeluje u izradi Strateškog plana Ministarstva, osobito u utvrđivanju načina ostvarivanja posebnih ciljeva. Sustavno prati i mjeri razine ispunjavanja utvrđenih posebnih ciljeva te prati pokazatelje uspješnosti. Sudjeluje u procesu upravljanja rizicima u vezi ostvarivanja prava na stambeno zbrinjavanje stradalnika iz Domovinskog rata i članova njihovih obitelji. Prikuplja podatke o utvrđenim rizicima, evidentira ih u Registar rizika i ažurira Registar rizika. Procjenjuje učinak i vjerojatnost rizika, postupa po rizicima i prati ih.

Služba sudjeluje u izradi Financijskog plana Ministarstva u vezi s realizacijom posebnog cilja utvrđenog Strateškim planom Ministarstva. Prati provedbu aktivnosti iz Financijskog plana Ministarstva iz nadležnosti Službe, kao i alokaciju sredstava za provođenje programa stambenog zbrinjavanja stradalnika iz Domovinskog rata i članova njihovih obitelji na način da sredstva omogućuju provedbu aktivnosti planiranih Godišnjim planom. Predlaže Službi za proračun i financije mjesečnu dinamiku potrebnih sredstava za provođenje programa stambenog zbrinjavanja.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 53.

Iza članka 36. dodaju se naslov i članak 36.a koji glase:

»4.2.3. Služba za pripremu i praćenje izgradnje i rekonstrukcije stambenih objekata i obavljanje stručnih izvida

Članak 36.a

Služba za pripremu i praćenje izgradnje i rekonstrukcije stambenih objekata i obavljanje stručnih izvida u suradnji s jedinicama lokalne samouprave brine o osiguranju građevinskog zemljišta za izgradnju više stambenih jedinica za potrebe stambenog zbrinjavanja većeg broja korisnika prava, surađuje sa Agencijom za pravni promet i posredovanje nekretninama u postupku vezenom za provođenje organizirane stambene izgradnje te sudjeluje na koordinacijama i prati izgradnju stambenih jedinica. Radi kvalitetnog i odgovarajućeg stambenog zbrinjavanja poduzima radnje oko uređenja stanova koji se nalaze pod upravljanjem Ministarstva branitelja, vodi evidencije o stambenim jedinicama u pripremi izgradnje, u izgradnji te o stanovima koji se uređuju. Obavlja stručne izvide na stambenim objektima u (su)vlasništvu podnositelja zahtjeva radi utvrđivanja visine pripadajućih stambenih kredita i financijske potpore, te radi zasnivanja založnog prava. Služba utvrđuje korištenje dodijeljenih stanova u skladu s odredbama zaključenih ugovora i utvrđuje namjensko korištenje dodijeljenih sredstava na stambenim objektima u (su)vlasništvu podnositelja zahtjeva.

Služba sudjeluje u izradi Strateškog plana Ministarstva, osobito u utvrđivanju načina ostvarivanja posebnih ciljeva. Sustavno prati i mjeri razine ispunjavanja utvrđenih posebnih ciljeva te prati pokazatelje uspješnosti. Sudjeluje u procesu upravljanja rizicima u vezi ostvarivanja prava na stambeno zbrinjavanje stradalnika iz Domovinskog rata i članova njihovih obitelji. Prikuplja podatke o utvrđenim rizicima, evidentira ih u Registar rizika i ažurira Registar rizika. Procjenjuje učinak i vjerojatnost rizika, postupa po rizicima i prati ih.

Služba sudjeluje u izradi Financijskog plana Ministarstva u vezi s realizacijom posebnog cilja utvrđenog Strateškim planom Ministarstva. Prati provedbu aktivnosti iz Financijskog plana Ministarstva iz nadležnosti Službe, kao i alokaciju sredstava za provođenje programa stambenog zbrinjavanja stradalnika iz Domovinskog rata i članova njihovih obitelji na način da sredstva omogućuju provedbu aktivnosti planiranih Godišnjim planom. Predlaže Službi za proračun i financije mjesečnu dinamiku potrebnih sredstava za provođenje programa stambenog zbrinjavanja.

Služba obavlja i druge poslove koji su joj stavljeni u nadležnost posebnim zakonom ili drugim propisima.«.

Članak 54.

U članku 37. iza stavka 15. dodaje se novi stavak 16. koji glasi:

»Uprava za zatočene i nestale sudjeluje u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati propise i pravila Europske unije, zakonsku regulativu i procedure vezane uz područje djelokruga Uprave. Uprava sudjeluje u provedbi projekata, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja djelokruga Uprave. U navedenim poslovima, Uprava surađuje sa Samostalnom službom Ministarstva za strateške inicijative i projekte Europske.«.

Dosadašnji stavci 16. i 17. postaju stavci 17. i 18.

Članak 55.

U članku 37.a iza stavka 10. dodaje se novi stavak 11. koji glasi:

»Sektor sudjeluje u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati propise i pravila Europske unije, zakonsku regulativu i procedure vezane uz područje djelokruga Sektora. Sektor sudjeluje u provedbi projekata, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja djelokruga Sektora. U navedenim poslovima, Sektor surađuje sa Samostalnom službom Ministarstva za strateške inicijative i projekte Europske unije.«.

Dosadašnji stavak 11. postaje stavak 12.

Članak 56.

U članku 37.b iza stavka 6. dodaje se novi stavak 7. koji glasi:

»Sektor sudjeluje u poslovima pripreme stručnih podloga i analiza iz svog djelokruga potrebnih za izradu dokumenata za korištenje sredstava iz različitih programa i instrumenata Europske unije, surađuje prilikom obavljanja poslova vezanih uz pripremu projekata te izradi potrebne dokumentacije, prati propise i pravila Europske unije, zakonsku regulativu i procedure vezane uz područje djelokruga Sektora. Sektor sudjeluje u provedbi projekata, praćenju korištenja sredstava te vrednovanju programa i projekata financiranih iz fondova Europske unije u dijelu koji se odnosi na programe i projekte iz područja djelokruga Sektora. U navedenim poslovima, Sektor surađuje sa Samostalnom službom Ministarstva za strateške inicijative i projekte Europske unije.«.

Dosadašnji stavak 7. postaje stavak 8.

Članak 57.

Naslov iznad članka 37.c mijenja se i glasi:

**»6. SAMOSTALNA SLUŽBA ZA STRATEŠKE INICIJATIVE I PROJEKTE EUROPSKE UNIJE«.**

Članak 58.

Članak 37.c mijenja se i glasi:

»Samostalna služba za strateške inicijative i projekte Europske unije obavlja poslove iz djelokruga rada Ministarstva vezane za međunarodnu suradnju s europskim i izvaneuropskim državama, poslove vezane uz suradnju s europskim i izvaneuropskim međunarodnim organizacijama i asocijacijama, te skrbi o ostvarivanju veza s Europskom unijom i drugim vladinim i nevladinim međunarodnim organizacijama.

Samostalna služba također surađuje između Ministarstva i institucija Europske unije, obavlja poslove koordinacije za pripremu stručnih podloga i analiza iz svoga djelokruga potrebnih za izradu strateških dokumenata za korištenje sredstava iz različitih programa i instrumenata Europske unije, uključujući programe i agencije Unije; obavlja poslove vezane uz pripremu i prijavu projekata te izradu potrebne dokumentacije, te obavlja i druge poslove u okviru djelokruga.

Samostalna služba u suradnji s ostalim ustrojstvenim jedinicama Ministarstva obavlja stručno-kreativne poslove pripreme stručnih podloga i analiza iz svoga djelokruga potrebnih za izradu dokumenata za korištenje sredstava iz različitih programa i instrumenata Europske unije; obavlja poslove vezane uz pripremu i prijavu projekata, te izradu potrebne dokumentacije; koordinira i izrađuje izvješća o provedbi i vrednovanju projekata; koordinira aktivnosti vezane uz osiguranje financijskih sredstava za provedbu projekata; prati provedbu Operativnog programa Učinkoviti ljudski potencijali 2014. – 2020. i Operativnog programa Konkurentnost i kohezija 2014.-2020, te informira potencijalne korisnike o mogućnostima sufinanciranja projekata iz fondova Europske unije; prati nacionalne propise i pravila Europske unije, zakonsku regulativu i procedure, te vodi dokumentaciju radi provođenja postupka revizije.

Samostalna služba obavlja poslove koordinacije izrade, donošenja, provedbe i izvještavanja o provedbi Strategije sveobuhvatne skrbi za hrvatske branitelje iz Domovinskog rata, članove njihovih obitelji te ostale stradalnike rata, te sudjeluje u izradi drugih nacionalnih strategija vezanih uz ostvarivanje ciljeva Europske unije.

U Samostalnoj službi za strateške inicijative i projekte Europske unije ustrojavaju se:

6.1. Odjel za strateške inicijative i međunarodnu suradnju u području konkurentnosti i kohezije, informacijske i komunikacijske tehnologije te pametne administracije;

6.2. Odjel za strateško planiranje i evaluaciju projekata socijalnog uključivanja hrvatskih branitelja, članova njihovih obitelji, stradalnika Domovinskog rata te braniteljskih zadruga.«.

Članak 59.

Iza članka 37.c dodaju se naslovi i članci 37.d i 37.e koji glase:

**»6.1. Odjel za strateške inicijative i međunarodnu suradnju u području konkurentnosti i kohezije, informacijske i komunikacijske tehnologije te pametne administracije**

Članak 37.d

Odjel za strateške inicijative i međunarodnu suradnju u području konkurentnosti i kohezije, informacijske i komunikacijske tehnologije te pametne administracije obavlja stručno-kreativne i administrativne poslove vezane za izradu dokumenata za korištenje sredstava iz programa i instrumenata Europske unije vezanih za područje konkurentnosti i kohezije, informacijske i komunikacijske tehnologije te pametne administracije; obavlja poslove vezane uz pripremu i prijavu navedenih projekata, te izradu potrebne dokumentacije; koordinira i izrađuje izvješća o provedbi i vrednovanju projekata; koordinira aktivnosti vezane uz osiguranje financijskih sredstava za provedbu projekata; prati provedbu Operativnog programa Učinkoviti ljudski potencijali 2014.-2020. u području pametne administracije i Operativnog programa Konkurentnost i kohezija 2014.-2020., te informira potencijalne korisnike o mogućnostima sufinanciranja projekata iz fondova Europske unije; prati nacionalne propise i pravila Europske unije, zakonsku regulativu i procedure, te vodi dokumentaciju radi provođenja postupka revizije.

**6.2. Odjel za strateško planiranje i evaluaciju projekata socijalnog uključivanja hrvatskih branitelja, članova njihovih obitelji, stradalnika Domovinskog rata te braniteljskih zadruga**

Članak 37.e

Odjel za strateško planiranje i evaluaciju projekata socijalnog uključivanja hrvatskih branitelja, članova njihovih obitelji, stradalnika Domovinskog rata te braniteljskih zadruga obavlja stručno-kreativne i administrativne poslove vezane za izradu dokumenata za korištenje sredstava iz programa i instrumenata Europske unije vezanih za područje visoke zapošljivosti i mobilnosti, te socijalnog uključivanja hrvatskih branitelja, članova njihovih obitelji, stradalnika Domovinskog rata te braniteljskih zadruga, obavlja poslove vezane uz pripremu i prijavu navedenih projekata, te izradu potrebne dokumentacije; koordinira i izrađuje izvješća o provedbi i vrednovanju projekata; koordinira aktivnosti vezane uz osiguranje financijskih sredstava za provedbu projekata; prati provedbu Operativnog programa Učinkoviti ljudski potencijali 2014. – 2020. u području visoke zapošljivosti i mobilnosti, te socijalnog uključivanja, te informira potencijalne korisnike o mogućnostima sufinanciranja projekata iz fondova Europske unije; prati nacionalne propise i pravila Europske unije, zakonsku regulativu i procedure, te vodi dokumentaciju radi provođenja postupka revizije.«.

Članak 60.

U članku 40. dodaje se stavak 7. koji glasi:

»Radom odsjeka upravlja voditelj odsjeka.«.

Članak 61.

U članku 41. iza stavka 11. dodaje se novi stavak 12. koji glasi:

»Voditelj odsjeka za svoj rad odgovoran je voditelju službe ustrojene izvan sektora u sastavu Glavnog tajništva, glavnom tajniku Ministarstva, zamjeniku ministra i ministru.«.

Dosadašnji stavak 12. postaje stavak 13.

Članak 62.

Okvirni broj državnih službenika i namještenika potrebnih za obavljanje poslova u Ministarstvu branitelja prikazan, za svaku pojedinu ustrojstvenu jedinicu, u tablici koja je sastavni dio Uredbe, zamjenjuje se okvirnim brojem službenika i namještenika Ministarstva branitelja koji je sadržan u tablici u prilogu ove Uredbe i njezin je sastavni dio.

Članak 63.

Ministar će, u roku od 30 dana od dana stupanja na snagu ove Uredbe, donijeti Pravilnik o unutarnjem redu Ministarstva usklađen s ovom Uredbom, uz prethodnu suglasnost središnjeg tijela državne uprave nadležnog za službeničke odnose.

Članak 64.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/31

Urbroj: 50301-09/06-15-2

Zagreb, 9. travnja 2015.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU BRANITELJA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 12 |
| Kabinet ministra – ukupno | | 12 |
| 2. | GLAVNO TAJNIŠTVO | 1 |
| 2.1. | Sektor za pravne i organizacijske poslove te ljudske potencijale | 1 |
| 2.1.1. | Služba za pravne i organizacijske poslove | 8 |
| 2.1.2. | Služba za ljudske potencijale | 8 |
| 2.2. | Sektor za proračun, financije, informatizaciju i javnu nabavu | 1 |
| 2.2.1. | Služba za proračun i financije | 16 |
| 2.2.2. | Služba za informatizaciju | 5 |
| 2.2.3. | Služba za javnu nabavu i praćenje ugovornih obveza | 9 |
| 2.3. | Služba za sigurnosne poslove, zaštitu na radu i opće poslove | 1 |
|  | – neposredno u Službi, izvan sastava nižih ustrojstvenih jedinica | 9 |
| 2.3.1. | Odsjek za sigurnosne poslove | 3 |
| 2.3.2. | Odsjek za zaštitu na radu | 3 |
| Glavno tajništvo – ukupno | | 65 |
| 3. | UPRAVA ZA HRVATSKE BRANITELJE IZ DOMOVINSKOG RATA I ČLANOVE NJIHOVIH OBITELJI |  |
|  | – neposredno u upravi, izvan sastava nižih ustrojstvenih jedinica | 1 |
| 3.1. | Sektor za hrvatske branitelje iz Domovinskog rata i članove njihovih obitelji | 1 |
| 3.1.1. | Služba za skrb o stradalnicima iz Domovinskog rata | 8 |
| 3.1.2. | Služba za očuvanje vrijednosti Domovinskog rata i kontrolu provedbe projekata | 1 |
| 3.1.2.1. | Odjel za kontrolu i analizu namjenskog utroška sredstava | 5 |
| 3.1.2.2. | Odjel za promicanje vrijednosti Domovinskog rata | 5 |
| 3.1.3. | Služba za stručno osposobljavanje i zapošljavanje hrvatskih branitelja, međunarodnu suradnju i fondove Europske unije | 8 |
| 3.2. | Sektor za psihosocijalnu, zdravstvenu i savjetodavnu pomoć | 1 |
| 3.2.1. | Služba za psihosocijalnu pomoć i zdravstvenu skrb | 12 |
| 3.2.2. | Služba za savjetodavnu pomoć | 1 |
|  | – neposredno u službi, izvan sastava područnih jedinica | 1 |
|  | Područna jedinica Zagreb | 1 |
|  | Područna jedinica Krapina | 1 |
|  | Područna jedinica Sisak | 1 |
|  | Područna jedinica Karlovac | 1 |
|  | Područna jedinica Varaždin | 1 |
|  | Područna jedinica Koprivnica | 1 |
|  | Područna jedinica Bjelovar | 1 |
|  | Područna jedinica Rijeka | 1 |
|  | Područna jedinica Gospić | 1 |
|  | Područna jedinica Virovitica | 1 |
|  | Područna jedinica Požega | 1 |
|  | Područna jedinica Slavonski Brod | 1 |
|  | Područna jedinica Zadar | 1 |
|  | Područna jedinica Osijek | 2 |
|  | Područna jedinica Šibenik | 1 |
|  | Područna jedinica Vukovar | 1 |
|  | Područna jedinica Split | 2 |
|  | Područna jedinica Pula | 1 |
|  | Područna jedinica Dubrovnik | 1 |
|  | Područna jedinica Čakovec | 1 |
|  | Područna jedinica Grad Zagreb | 1 |
| Uprava za hrvatske branitelje iz Domovinskog rata i članove njihovih obitelji – ukupno | | 67 |
| 4. | UPRAVA ZA PRAVNE I STAMBENE POSLOVE |  |
| 4.1. | Sektor za upravno-pravne poslove | 1 |
| 4.1.1. | Služba za statuse i prava | 1 |
| 4.1.1.1. | Odjel za statuse i prava hrvatskih branitelja iz Domovinskog rata | 11 |
| 4.1.1.2. | Odjel za vojne i civilne stradalnike rata | 8 |
| 4.1.2. | Služba za europsko pravo i praćenje primjene propisa | 8 |
| 4.1.3. | Služba za normativnu djelatnost | 8 |
| 4.1.4. | Služba za suradnju s pravosudnim tijelima i nadzor | 1 |
| 4.1.4.1. | Odjel za suradnju s pravosudnim tijelima | 6 |
| 4.1.4.2 | Odjel za upravni nadzor i pravnu pomoć | 6 |
| 4.2. | Sektor za stambeno zbrinjavanje | 1 |
| 4.2.1. | Služba za dodjelu stanova, gospodarenje i fondove Europske unije | 9 |
| 4.2.2. | Služba za dodjelu stambenih kredita i financijskih potpora | 8 |
| 4.2.3 | Služba za pripremu i praćenje izgradnje i rekonstrukcije stambenih objekata i obavljanje stručnih izvida | 8 |
| Uprava za pravne i stambene poslove – ukupno | | 76 |
| 5. | UPRAVA ZA ZATOČENE I NESTALE |  |
| 5.1. | Sektor za traženje osoba zatočenih i nestalih u Domovinskom ratu | 11 |
| 5.2. | Sektor za žrtve Drugog svjetskog rata i poslijeratnog razdoblja | 11 |
| Uprava za zatočene i nestale – ukupno | | 22 |
| 6. | SAMOSTALNA SLUŽBA ZA STRATEŠKE INICIJATIVE I PROJEKTE EUROPSKE UNIJE | 1 |
| 6.1. | Odjel za strateške inicijative i međunarodnu suradnju u području konkurentnosti i kohezije, informacijske i komunikacijske tehnologije te pametne administracije | 5 |
| 6.2. | Odjel za strateško planiranje i evaluaciju projekata socijalnog uključivanja hrvatskih branitelja, članova njihovih obitelji, stradalnika Domovinskog rata te braniteljskih zadruga | 5 |
| Samostalna služba za strateške inicijative i projekte Europske unije – ukupno | | 11 |
| 7. | SAMOSTALNI ODJEL ZA UNUTARNJU REVIZIJU | 4 |
| Samostalni odjel za unutarnju reviziju – ukupno | | 4 |
|  | MINISTARSTVO BRANITELJA – UKUPNO | 257 |

40 10.04.2015 Uredba o izmjenama i dopunama Uredbe o unutarnjem ustrojstvu Ministarstva branitelja

40 10.04.2015 Uredba o izmjenama i dopunama Uredbe o unutarnjem ustrojstvu Ministarstva branitelja

40 10.04.2015 Uredba o izmjenama i dopunama Uredbe o unutarnjem ustrojstvu Ministarstva branitelja

40 10.04.2015 Uredba o izmjenama i dopunama Uredbe o unutarnjem ustrojstvu Ministarstva branitelja

40 10.04.2015 Uredba o izmjenama i dopunama Uredbe o unutarnjem ustrojstvu Ministarstva branitelja